'Pionirova' dupla kruna, ne zanima Suboticu?! Kuglanje Vest Srbija Sport\n- Da nam nije vlasnika fabrike 'Pionir' Miroljuba Aleksića, koji izuzetno pomaže klubu i redovno nas primi posle svakog uspeha, ne bismo postojali. Pomogao je i da dobijemo super modernu kuglanu sa pet staza – kaže predsednik kluba Eržebet Molnar Gabor. – Subotica se diči da je grad sporta, a od društveno sportskih organizacija, nismo dobili ni stisak ruke i čestitku za uspehe, iako smo minuloj sezoni igrale izuzetno dobro na čak četiri fronta – u Super ligi Srbije, u Kupu Srbije, u Svetskom kupu i u Ligi šampiona i po mnogo čemu ovo je, možda, i najbolja godina u istoriji kluba!\nPionir je sa jednim porazom (od novobečejskog Jedinstva) i dva nerešena ishoda završio Super ligu na prvom mestu i osvojio osmu šampionsku zvezdicu. U Kupu Srbije se okitio ponovo titulom pobedivši u finalu u Novom Sadu na Spensu Junaković iz Banje Junaković. U Svetskom kupu (Kupu šampiona) u Budimpešti, Pionir je ušao u finale i zauzeo četvrto mesto, dok je u Ligi šampiona na finalnom turniru u Banji Junaković takođe bio – četvrti!\n- Na prvenstvima Srbije u pojedinačnoj konkurenciji i u parovima bilo je, takođe, mnogo uspeha i veoma smo zadovoljni, trener Stevan Sekereš i ja, ukupnim bilansom kluba ove sezone – istakla je Eržebet Molnar Gabor. – U takmičenju parova osvojili smo sve tri medalje i ne pamtim da je neki drugi klub imao ovakav uspeh. Jasmina Vojnić Tunić i Renata Vilov su bile prve, Nevenka Joković i Livia Santo druge, Iboja Tot i Iboja Molnar su osvojile bronzu. Na pojedinačnom Šamionatu Srbije, u obe discipline – pojedinačno i za kombinaciju slavila je Nevenka Joković. Livia Santo je pojedinačno vicašampionka, a u kombinaciji ima bronzu!\nNa početku Super lige Srbije, Pionir je ostao bez dve reprezentativke Rože Pisar i Žakline Poljaković, ali se, na sreću, nije mnogo osetilo u igri:\n- Bez lažne skromnosti, očekivalo se od nas, a to je i malo opterećenje, da osvojimo titulu. Objektivno, i bez ove dve igračice, imali smo najjači sastav u ligi. Znali smo da nam je opasan rival novobečejsko Jedinstvo jer imaju solidnu ekipu, ali i veoma tešku kuglanu. Najviše utakmica odigrale su Renata Vilov, koja je u mnogim elementima bila najstandardnija igračica, kao i Nevenka Joković, a Livia Santo je propustila jedan meč.\nU šampionskoj ekipi, koju je vodio trener Sekereš su bile i Jasmina Vojnić Tunić, Iboja Tot, Iboja Molnar, Estela Gere, Tinde Radojević.... U oktobru, Pionir ponovo izlazi na svetsku scenu u Svetskom kupu. Ostaće bez Jasmine Vojnić Tunić koja je posle udaje, odlučila da prestane da kugla.\n- Žao nam je zbog njene odluke. Gubimo sjajnu igračicu koja je igrala i u reprezentaciji, veoma pouzdanu. Imaćemo sredinom meseca sastanak i dogovoriti se šta ćemo i kako dalje. Sigurno će bit pojačanja, iako se Pionir uvek trudio da što više kuglašice bude iz njegove škole. Imamo obavezu da odbranimo dva trofeja a to je uvek teško – zaključila je Eržebet Molnar Gabor.\nPionir se odavno upisao na zlatne stranice istorije ženskog srpskog kuglanja osvajanjem drugog mesta u Ligi šampina prošle godine, trećim mestom u Kupu Evrope 1997. i sa dva četvrta mesta u Svetskom kupu (2008. i 2009). Naravno, najtrofejniji je ženski klub u domaćim ekipnim šampionatima sa osam titula! Nezasluženo, ovaj subotički sportski biser nije miljenik sportskih organizacija grada. Možda će nova sezone i na ovom planu doneti promene...\nSrbija Sport - 01:03 09/05/2010\nAnonimus(01:43 26/03/11) - Sve cestitke igracicama Pionira na ostvarenom uspehu tokom godine.Nemojte ni traziti ruku od nekoga jer ova zemlja tu ruku za ovaj sport nema.Samo napred i sledece godine vas ceka ista situacija i cuvajte gospodina Miroljuba Aleksića,kao oci u svojoj glav\nNavijač(01:43 26/03/11) - Slazem se sa Anonimusom. I od mene iskrene čestitke!


Advokat Miodrag Stojanović rekao je da advokati koji zastupaju optužene u predmetima ratnih zločina i dalje traže izjašnjenje o nametnutom "Inckovom zakonu", da li mogu u punom kapacitetu braniti optuženog.\nStojanović je naveo da su pojedina vijeća Suda BiH u slučajevima ratnih zločina u predmetima "Vlasenica", "Kotor Varoš" i "Štrpci" zauzela su stav da advokati mogu raditi u punom kapacitetu, te da u ovim predmetima nije ispunjen uslov za eventualnu krivičnu osudu advokata zbog eventualnog "negiranja genocida ili zločina protiv čovječnosti".\n- Ovom prilikom nam je od ovih sudskih vijeća saopšteno da je član 22 Zakona o advokaturi nama dovoljna zaštita. Međutim, većina advokata nije zadovoljna ovakvim stavom iz prostog razloga što to ne znači ništa. Šta ukoliko Tužilaštvo BiH procijeni drugačije i podigne optužnicu protiv nekog od advokata, ili šta će se desiti ako neko drugo sudsko vijeće procijeni drugačije - upitao je Stojanović.\nOn je za "Glas Srpske" rekao da su te dileme i dalje prisutne i koje opravdano muče advokate, te da oni zbog svega toga i dalje traže izjašnjenje o ovom pitanju.\n- Kolege advokati, među kojima sam ja, taj problem su već u više navrata iznosili, tražeći zvanično mišljenje sudskih vijeća, ali, prije svega i Tužilaštava BiH. Tražili smo i stav Advokatske komore Republike Srpske, te očekujem da se oni uskoro izjasne, a što bi bio jedan opšteprihvaćeni stav - istakao je Stojanović\n- Pojedini advokati otišli su korak dalje. Oni su u predmetu "Doboj", zatražili od sudskog vijeća, kao nadležnog organa, da pokrene inicijativu kod Ustavnog suda BiH da bi bila ocijenjena ustavnost pomenutog "Inckovog zakona" - rekao je Stojanović.\nStojanović je rekao da mu nije poznato koliko je bilo podneseno krivičnih prijava nakon nametanja "Inckovog zakona", kao i da mu se niko do sada nije obraćao da ga brani po tom osnovu.\n- Mislim da još niko nije ni uveden u proceduru, odnosno da je pozvan na izjašnjenje po podignutoj prijavi - rekao je Stojanović.


Ministarstvo odbrane Crne Gore | Novosti.rs\nTUŽBE ZBOG NAKNADA: Pripadnici vojske traže dodatke Ministarstvu odbrane\nPROTIV Ministarstva odbrane tokom ove godine podnete su 53 tužbe.\n08. 11. 2021. u 06:34\nVOJSKA Crne Gore dobila je na poklon od Republike Turske 30 automatskih pušaka, vrednih oko 38.500 evra.\n23. 03. 2021. u 14:21\nNAJMANJE što se moglo očekivati za prvih 100 dana rada ministarke Olivere Injac je da pokrene krivičnu prijavu protiv bivšeg ministra Predraga Boškovića.\nPREDSEDNIK DNP-a i jedan od lidera Demokratskog fronta Milan Knežević je na svom Tviter profilu postavio pitanja nadležnima kako su utvrdili ko je vozio službeni automobil, ko će platiti odštetu i da li će zbog ovog događaja doći do smena i disciplinskih postupaka.\nSKANDAL TRESE CRNU GORU: Milan Knežević se oglasio i otkrio o čemu je reč! (FOTO)\nVISOKI funkcioner Ministartsva odbrane u noći između petka i subote, imao je u Podgorici saobraćajnu nezgodu u kojoj je službeni automobil potpuno havarisan, ali se o tom događaju ćuti, piše Borba.


Zbog ubistva Dragoslava Ognjanovića advokati obustavljaju rad | 013 info\nZbog ubistva Dragoslava Ognjanovića advokati obustavljaju rad\nPančevo, Ned, 29/07/2018 - 11:57\nAdvokat Dragoslav Miša Ognjanović ubijen je u subotu uveče u Beogradu. Advokatska komora Srbije i Advokatska komora Beograda saopštavaju da će upotrebiti sve svoje resurse i izvršiti najveći pritisak na nadležne državne organe kako bi počinioci ovog zločina bili pronađeni u najkraćem roku.\n“Ubistvo advokata Miše Ognjanovića na najdrastičniji način pokazuje u kakvim okolnostima advokati u Srbiji vrše svoju profesionalnu delatnost. Ovo ubistvo je samo poslednje u nizu brojnih napada na advokate od kojih je veliki broj do danas ostao nerasvetljen. Zbog toga Advokatska komora Srbije i Advokatska komora Beograda obaveštavaju javnost da će od ponedeljka 30.07.2018. stupiti u potpunu obustavu rada, kako bi poslali jasnu poruku jedinstva profesije i čvrste rešenosti da se sa ovakvim slučajevima advokatura neće miriti.” – saopštenje je ove dve advokatske komore.\n“Predstavnici advokature će bez odlaganja zatražiti hitne sastanke sa Ministrom unutrašnjih poslova i Ministrom pravde kako bi se sagledale sve preduzete aktivnosti i formirao poseban istražni tim koji bi činili predstavnici tužilaštva, policije i advokature u cilju brzog pronalaženja počinilaca čime bi se poslala jasna poruka svakome ko misli da može ubiti advokata i proći nekažnjeno.” – piše u saopštenju advokatskih komora Srbije i Beograda.\nOvom protestu, kako saznajemo, pridružila se i Advokatska komora Vojvodine.


MUP Srbije u međunarodnoj akciji hapšenja krijumčara migranata\nMinistarstvo unutrašnjih poslova Vlade Republike Srbije saopštilo je danas da su pripadnici Uprave kriminalističke policije, na poziv Savezne policije Nemačke, učestvovali u međunarodnoj akciji u kojoj je uhapšeno 126 osoba, posrednika u krijumčarenju, od kojih jedna u Srbiji.\nU ovoj akciji, usmerenoj na otkrivanje i hapšenje krijumčara migranata širom Evrope, kojom je koordinirao Evropol, otkriveno je 916 slučajeva krijumčarenja i zaplenjena imovina u vrednosti od približno 900.000 evra.\nOsumnjičeni se terete da su kamionima, kombi vozilima ili automobilima, uz novčanu naknadu, krijumčarili migrante iz Turske preko Rumunije i Mađarske ka Austriji, Nemačkoj i Holandiji.\nOni su se, kako se sumnja, oglašavali na društvenim mrežama i ubeđivali rođake migranata da je krijumčarenje bezbedno, dok su plaćanja uglavnom vršena preko jednog posebnog sistema za prenos novca.\nU ovoj međunarodnoj akciji učestvovale su i policije Austrije, Mađarske, Holandije i Rumunije, a srpska policija je jedina koja dolazi iz zemlje koja nije članica Evropske unije, što govori o tome koliko inostrani partneri poštuju profesionalizam pripadnika UKP i MUP-a Srbije.\nOperativna radna grupa „Pathfinder“ osnovana je u okviru Evropola u avgustu 2021. godine, na inicijativu Nemačke, a usmerena je na otkrivanje i hapšenje najopasnijih krijumčara migranata aktivnih širom Evrope.\nPripadnici MUP-a Srbije i u narednom periodu nastaviće učešće u međunarodnim akcijama i akcijama Evropola u borbi protiv svih vidova kriminala, a naročito organizovanog kriminala, trgovine ljudima i drogom.


Koka kola uz Olimpijski tim Srbije i u Tokiju 2020 - Bizlife.rs\nPotpisivanjem ugovora kompanije Koka kola (Coca-Cola) sa Olimpijskim komitetom Srbije (OKS) nastavlja se podrška te kompanije olimpijcima i tokom naredne tri godine, kao i na Olimpijskim igrama koje se održavaju u Tokiju 2020. godine.\nUgovor o partnerstvu potpisali su direktor franšize kompanija Koka kola u Srbiji Abhaj Parnekar i predsednik OKS Božidar Maljković, čime je nastavljena dugogodišnja saradnja i podrška srpskim olimpijcima.\nKompanija Koka kola jedan je od najstarijih partnera Olimpijskih igara i sponzor Međunarodnog Olimpijskog komiteta. Devedeset godina dugo partnerstvo uspostavljeno je 1928. godine, nikada nije prekinuto i predstavlja jedno od najdugotrajnijih u svetu.\nU Srbiji, kompanija je podržala razvoj mobilne aplikacije OKS – TreninGO nastale sa idejom da motiviše korisnike da budu aktivni i redovno vežbaju.\nAplikacija korisnicima pomaže da pretražuju više od 120 staza za trčanje i teretana na otvorenom širom Srbije, unaprede svakodnevne navike, planiraju treninge i postignu lične fitnes ciljeve uz pomoć i vođstvo srpskih olimpijaca.\nKompanija će nastaviti da podržava aktivnosti Olimpijskog komiteta Srbije kao što su Sportski izazov i Olimpijski čas, ali i mnoge druge koje imaju cilj da podstiču aktivan život, ispravne navike, fer plej i timski duh kod dece i mladih.\nParnekar je istakao da je Koka kola je jedan od prvih i najstarijih sponzora Olimpijskih igara na svetu, i ove godine se obeležava 90 godina tog partnerstva.\n“Izuzetno smo ponosni na veoma uspešnu saradnju sa Olimpijskim komitetom Srbije, a posebno me raduje to što će Rosa, kao zvanična voda olimpijskog tima, nastaviti da hidrira i doprinosi rezultatima naših najuspešnijih sportista. Zajedničke vrednosti koje delimo: tolerancija, fer plej, timski duh, mir, sloboda, zajedništvo i jednakost ljudi iz celog sveta u osnovi su naše podrške najznačajnijoj sportskoj manifestaciji, i biće nam zadovoljstvo da bodrimo i sportiste iz Srbije u njihovoj borbi za medalje”, rekao je on.\nMaljković je rekao da je nastavak saradnje na različitim projektima potvrda kvalitetnog partnerskog odnosa koji imaju OKS i Koka kola imaju već drugi olimpijski ciklus.\n“Potpisivanjem ugovora sa kompanijom Coca- Cola, Olimpijski tim Srbije dobio je veliko pojačanje na putu ka Tokiju. Na putu do Igara, olimpijci prolaze različita takmičenja i njihov uspešan nastup u velikoj meri zavisi i od pomoći i podrške sponzorskog tima koju osećaju i radujemo se što je kompanija Coca-Cola sa nama na putu pravih vrednosti”, istakao je Maljković .\nolimpijske igre koka kola podrška olimpijci


Počelo testiranje za prekvalifikacije u IT – Zlatibor.News\nPočelo testiranje za prekvalifikacije u IT\n18/03/2017 ZlatiborNewsComments Off on Počelo testiranje za prekvalifikacije u IT\nNa portalu itobuke.rs je objavljeno obaveštavenje da je počelo pozivanje za onlajn testiranje u okviru prvog kruga selekcije za učešće na kursu prekvalifikacija u IT sektoru. Testiranja su počela 17.marta. Prijavljena lica su pozivana putem SMS poruka ili putem e-maila. Kandidati su dobijali SMS poruku koja sadrži link za testiranje i PIN kod za startovanje onlajn platforme za testiranje. Kandidati koji prilikom prijavljivanja nisu dostavili broj mobilnog telefona, detaljne instrukcije za polaganje onlajn testa dobiće putem e-mejl adrese.\nUpotreba platforme za testiranje je vrlo jednostavna. Organizatori ovog projekta su i ovom prilikom zamolili sve kandidate da pažljivo čitaju uputstva na platformi. Takođe je pripremljeno i uputstvo za polaznike šta da radae u slučaju da se testiranje prekine, naime kandidati treba ponovo da ode na link iz poruke i ponovi procedura upisivanja PIN koda. Testiranje će se nastaviti tamo gde je zaustavljeno. Takođe je kandidatima ostavljena i mogućnost da između dva testa prekinu testiranje, ali i upozorenje da se testiranje ne sme prekidati u delovima gde postoji vremensko ograničenje za rešavanje zadataka.\nJedan od kandidata je za zlatibor.tv objasnio da je test bio intenzivan i da mu je trebalo oko 2 sata da reši sve zadatke. Kao što je i navedeno u uputstvu testirano je deduktivni i induktivno razmišljanje, kao i numeričko i prostorno rezonovanje. Posebna pažnja je posvećena radnim stilovima a deo testa su bile i procene radne etike i profesionalnog interesovanja. Za rešavanje pojedinih grupa pitanja su postojala i vremenska ograničenja od 2 do 30 minuta.\nSvi prijavljeni imaju rok da ovaj test urade sve do utoraka 21.marta 2017.godine do 23 časa. Po završetku testiranja svih prijavljenih biće objavljen spisak kandidata koji će biti pozvani na drugi krug selekcije koji podrazumeva dodatna testiranja sposobnosti i sklonosti koja će se održati u Beogradu, Nišu i Novom Sadu. Kandidati koji ne budu odabrani za učešće u pilot fazi projekta biće ponovo kontaktirani za učešće u testiranju u glavnoj fazi projekta.\nZa učešće na ovom konkursu se prijavilo 8.902 kandidata. Konkurs je bio otvoren dve nedelje, a organizovalo ga je Ministarstvo državne uprave i lokalne samouprave u saradnji sa IT zajednicom.\nTagged it sektor, itobuke, ministarstvo drzavnu upravu i lokalnu samoupravu, prekvalifikacija za it\nSinoć je u sali biblioteke Ljubiša R Đenić, održano predavanje pod naslovom „Istorija Rusije i istorijske veze između Srbije i Rusije“. Predavanje je nastalo na osnovu prezentacije koju je Miroslav Janković, profesor ruskog jezika i književnosti u Ugostiteljsko turističkoj školi u Čajetini pripremio za svoje učenike kako bi im olakšao učenje ruskog jezika. Predavanju je prisustvovalo […]\nProšle subote je grupa lovaca otvorila sezonu lova na divlje svinje. Oni su lovili divlje svinje na terenu Jablanice na potezu Samarevina, a najbolje oko i mirnu ruku imao je Milenko Petrović Mrga, koji je uspeo da odstreli vepra od 150 kg.\nDruštvo Kultura Obrazovanje Video\nLiterarna sekcija osnovne škole Dimitrije Tucović je krajem novembra organizovala književno veče kako bi se javnosti predstavili mladi i talentovani učenici škole. Đaci su predstavili radove na temu “Moja mašta”, a podršku su im pružile nastavnice Marija Vulović i Ksenija Bojović.\nDogovorena saradnja TO Zlatibor i partnera iz Rusije


CJB Trebinje: Vučurević plasira netačne i paušalne informacije | Trebinje Live\nCJB Trebinje: Vučurević plasira netačne i paušalne informacije\nU današnjoj izjavi gradonačelnik Trebinja je, nažalost, ne prvi put, iznio niz dezinformacija u vezi sa sinošnjim događajem u kojem je došlo do požara na vozilu M.A. /Miljana Andrića/ iz Trebinja i opštoj bezbjednosnoj situaciji u Trebinju, saopšteno je iz CJB Trebinje.\nCentar javne bezbjednosti Trebinje preduzima sve mjere i radnje iz svoje nadležnosti na rasvjetljavanju navedenog događaja, a dosadašnji dobri rezultati Centra u otkrivanju i rasvjetljavanju prijavljenih nezakonitih radnji upravno govore o radu policijskih službenika, navode u Centru.\n"Zbog javnosti Trebinja i Republike Srpske i ovom prilikom ističemo da na području nema težih krivičnih djela niti je ijedno društevno opasno djelo ostalo nerasvijetljeno. Bezbjednosna situacija na području Trebinja je dobra sa tendencijama stalnog poboljšanja u proteklih nekoliko godina", kaže se u saopštenju.\nIstine radi obavještavamo javnost, da na području Centra javne bezbjednosti Trebinje, od ukupno sedam lokalnih zajednica, jedino gradska administracija Trebinja, u protekle dvije godine, nije organizovala nijedan forum za bezbjednost građana što najbolje govori o brizi gradonačelnika za stanje bezbjednosti u gradu.\nPozivamo gradonačelnika Trebinja da se uzdrži od davanja paušalnih i netačnih informacija i Centar javne bezbjednosti Trebinje ne koristi u predizborne svrhe, zaključuje se u saopštenju CJB Trebinje.\nVučurević: Grad će formirati nove strukture bezbjednosti\nGradonačelnik Trebinja Slavko Vučurević rekao je da je noćas u Trebinju "učinjeno teško krivično djelo protiv imovine Rajke Andrić", te da je "grad došao u situaciju da mora razmišljati o formiranju novih struktura bezbjednosti".\nVučurević je na vanrednoj konferenciji za novinare održanoj u prostorijama PDP-a rekao da je kao gradonačelnik donio odluku da, poslije izjašnjenja Tužilaštva i Centra javne bezbjednosti /CJB/ o paljenju vozila porodice Andrić, sazove vanrednu sjednicu Skupštine grada na kojoj će biti razmotrene "mogućnosti formiranja novih struktura bezbjednosti koje će omogućiti zaštitu imovine građana Trebinja".\nOn tvrdi da je Rajki Andrić, koja je nedavno iz SNSD-a prešla u PDP, prijećeno, te "da sumnja da iza tih prijetnji stoji SNSD", a incident sa automobilom gradonačelnik Trebinja doveo je u direktnu vezu sa njenim prelaskom u PDP.\nPrema nezvaničnim saznanjima Srne, Rajka Andrić je prilikom saslušanja izjavila da joj niko nikada nije prijetio, te da ni ovaj incident sa automobilom ne može staviti u politički kontekst.\nU trebinjskom naselju Tini noćas je izgorio automobil "ford fokus" vlasnisštvo porodice Andrić, a požar je prijavljen oko 3.00 časa. U požaru je oštećeno i vozilo "Golf 5" koje je bilo parkirano pored fokusa, a koga je koristio trebinjski tužilac Siniša Lazarević.


Arkan samo od prodaje činova zaradio 28 miliona maraka\nHronika Autor:Nedeljnik09. jul. 202108:25\nFoto: EPA PHOTO / EPA FILES\nO vezama paravojnih formacija i države nema mnogo tragova u dokumentima Državne bezbednosti, ali je zato Vojska Jugoslavije dosta beležila i pratila naročito delovanje Željka Ražnatovića Arkana koga u svojim izveštajima apostrofira u kontekstu saradnju sa Državnom bezbednosti. U arhivama Haškog tribunala ima više dokumenata o Arkanu još sa početka devedesetih.\nTako se, kako prenosi Nedeljnik, u jednom dokumentu KOS-a koji nosi naziv “Neka razmatranja u vezi delovanja Arkana” navodi da njegovo delovanje “nema značajnije vojničke domete” i da je “postao medijska zvezda naprosto zato što je narodu bio potreban narodni melem na ljutu ranu”.\n„On je to iskoristio tako što je vlastite ciljeve vešto uklopio u ciljeve narodnog srpskog ustanka“, navodi KOS.\nPosle Bikovića, i Arkan „viđen“ u Jermeniji\nKakve veze ima Andrija Drašković sa Arkanovim ubistvom\nDalje kažu da je “višeslojna pojava to što se njegova jedinica pojavljuje samo u odabranim mestima”.\n„Prvo, takvo ponašanje može biti plod rata kao ekonomskog interesa i drugo, Arkan je prisutan tek onoliko koliko je potrebno za jačanje njegove medijske pozicije u društvu. Iz ove teze je moguće izvući logičan zaključak“, da je Arkanova vojna jedinica temelj šireg projekta nasilne borbe za vlast”, procenjuje KOS.\nDokument datira iz 1992. godine i primećuje se da je “očito da je Arkan iz sadašnjeg građanskog rata izašao vrlo bogat”, da su njegovi “jataci” postali biznismeni koji su našli put da “otkupe alibi za svoje dezerterstvo”, kao i da privatni biznismeni idu na “hodočašće u Erdut gde je donja granica 50.000 DM”.\n„Računa se da je Arkan samo na osnovu prodaje povelja i činova prikupio 28 miliona maraka“, navodi se u dokumentu.\nDalje se kaže da je “pouzdan podatak” da Arkan kontroliše 92 odsto ilegalno uvezenih naftnih derivata u Srbiji.\nOpisuje se i da je 1995. godine, u vojni kamp u Erdutu, Arkan stigao blindiranim „nisan pajserom“, sa registracionim oznakama MUP-a Srbije.\nBonus video: Vojna vežba „Munjeviti udar“ na Pešteru\nDržavna bezbednostparavojne formacijeVojska JugoslavijeŽeljko Ražnatović Arkan


Opstanak, rast i razvoj preduzeća u velikoj meri zavisi od usklađivanja sopstvenih novčanih tokova i mogućnosti finansiranja.\nNaša težnja je da postanemo deo Vašeg tima, Vaš finansijski direktor, koji će zajedno sa Vama, Vaše planove i želje rasta i razvoja pretvoriti u struktuirane i ostvarljive planove. Vi ćete se baviti vašim poslom, a mi ćemo Vam predložiti najoptimalnije modele finansiranja i način praćenja i usklađivanja priliva, odliva i investicija.\nSvesni da je u uslovima ograničenih izvora finansiranja, od izuzetne važnosti biti informisan o svim dostupnim alternativama kao i njihovim pojedinačnim prednostima i nedostacima ponudićemo Vam optimalan model finansiranja za Vaš biznis.\nZajedno ćemo doći do odgovora i otkloniti dileme; da li investicije i razvoj poslovanja finansirati iz sopstvenih ili pozajmljenih izvora, koliko kapitala pribaviti iz pozajmljenih izvora, da li kapital obezbediti putem banaka i drugih finansijskih institucija, na tržištu hartija od vrednosti ili privlačenjem formalnih ili neformalnih investitora i kakva je željena struktura kapitala preduzeća.\nStruktuirano praćenje novčanih tokova daće Vam potrebne informacije i o stvarnoj realizaciji Vaših planova ali i o uticajima na finasijske izveštaje što će omogućiti poboljšalje pregovaračnke uloge kod Banaka i drugih finasijskih institucija.


Zvornik: Šeranić i Stevanović obišli radove na novom objektu bolnice - RTV Podrinje\nZvornik: Šeranić i Stevanović obišli radove na novom objektu bolnice\nsreda, 20 aprila 2022, 8:26\nMinistar zdravlja i socijalne zaštite u Vladi Republike Srpske Alen Šeranić posetio je u ponedeljak, 19. aprila 2022. godine, zvorničku Bolnicu i održao redovan mesečni sastanak sa gradonačelnikom Zvornika Zoranom Stevanovićem, Ivanom Popovićem direktorom Bolnice i saradnicima.\n„O značaju projekta za celi region ne treba posebno govoriti. Krajnje je vreme bilo da naši sugrađani, ali i ljudi iz regije Birač dobiju jedan ovakav objekat sa opremom, koja će biti na visokom nivou. Izgradnja je ušla u željenu dinamiku i očekujemo da će biti završena na najbolji mogući način i u roku,“ izjavio je gradonačelnik Stevanović.\nPrema rečima direktora ove zdravstvene ustanove Ivana Popovića, izgradnja novog bloka Bolnice i rekonstrukcija postojećih je najveći projekat u regiji, a po završetku istog lekari će imati bolje uslove za rad, a građani za lečenje.\nUkupna vrednost projekta je oko 29 miliona KM, a završetak radova očekuje se do kraja ove godine.\nPrethodni tekstGradsko veće usvojilo izveštaje o radu javnih preduzeća i ustanova\nSledeći tekstGradonačelnik u obilasku gradilišta novog vrtića: Moderno obdanište za decu i roditelje imaće višestruki značaj\nSutra počinje Petrovski post, u utorak leto


Nekategorisano - SNEWS\nHome Archive by category Nekategorisano\nPripadnici Ministarstva unutrašnjih poslova u Novom Pazaru zaplijenili su 3.300 paklica cigareta i, po nalogu nadležnog tužilaštva, protiv šezdesetsedmogodišnjeg muškarca iz Novog Pazara podnijeće krivičnu prijavu, zbog postojanja osnova sumnje da je izvršio krivično djelo nedozvoljen promet\nAktuelno Društvo Nekategorisano Novi Pazar Zdravlje\nSNews 20. Maja 2021.\nU Novom Pazaru je i prethodnog dana primljen samo jedan pacijent iz Novog Pazara, a opao je i broj hospitalizovanih covid pacijenata, prema zvaničnim podacima bilo je 53 hospitalizovanih. Juče nije bilo preminulih, dok je 5 pacijenata na respiratoru. Prema podacima koji su na današnji dan Štabu za vanredne situacije dostavili Regionalni COVID centar Novi […]\nSNews 15. Maja 2021.\nPrije pedeset i dva dana u komentarima teksta “Nova hajka botova na Arap džamiju”, na divljem portalu sandzakpress.net, skoro 15 sati trajao je otvoren poziv na ubijanje. Redakcija našeg portala uputila je Višem javnom tužilaštvu u Beogradu Odjeljenju za visokotehnološki kriminal zahtjev za izjavu-informacije o preduzetim mjerama u vezi ovog slučaja. Iz tog tužilaštva 9.\nSNews 14. Maja 2021.\nPrije pedeset i jedan dan u komentarima teksta “Nova hajka botova na Arap džamiju”, na divljem portalu sandzakpress.net, skoro 15 sati trajao je otvoren poziv na ubijanje. Redakcija našeg portala uputila je Višem javnom tužilaštvu u Beogradu Odjeljenju za visokotehnološki kriminal zahtjev za izjavu-informacije o preduzetim mjerama u vezi ovog slučaja. Iz tog tužilaštva 9.\nU Opštoj bolnici Novi Pazar jučer je poveća broj prijema pacijenata, preminulo je dvoje od posljedica bolesti izazvane Covida-19, po jedna osoba iz Novog Pazara i Raške. Na bolničkom liječenju bilo je 175 covid pacijenata, a Zavod za javno zdravlje Novi Pazar je u tom gradu registrovao 45, a u Tutinu i Raško po jedan […]\nDirektor policije Ministarstva unutrašnjih poslova Vlade Republike Srbije Vladimir Rebić saopštio je danas da su sanitarni inspektori do sada uručili približno 8.000 rešenja o samoizolaciji ljudi koji su bili u kontaktu sa zaraženim osobama. Rebić je rekao da sedam osoba tu meru nije poštovalo i oni će biti procesuirani pred nadležnim sudom, za šta je […]


Back PRIVREDA INSTITUCIJE Od snage i uspešnosti kompanija u Vojvodini, zavisi i ukupan uspeh države\npetak, 15 septembar 2017 08:27\nNa Drugoj radnoj sednici Skupštine Privredne komore Vojvodine (PKV), održanoj u četvrtak 14. septembra 2017. godine, za predsednika PKV, a na predlog Upravnog odbora PKV, izabran je Boško Vučurević. On se zahvalio na izboru, rekavši da mu je time ukazana izuzetna čast.\n- PKV je bila i danas je mesto okupljanja privrednika, razmene ideja, iskustava, prostor u kojem dolazi do povezivanja svih onih koji utiču na kreiranje snažnijeg privrednog ambijenta. Jedan od naših osnovnih zadataka jeste da okupljamo privrednike i otvaramo im nova tržišta. Za privredni razvoj, rast proizvodnje i izvoza, potrebno je jačati i konkurentnost. Naš osnovni cilj je konstantno unapređenje konkurentnosti privrede - rekao je Vučurević.\nPredsednik Pkrajinske vlade, Igor Mirović, rekao je medijima pre početka svečane sednice Skupštine PKV, da je dobra poslovna godina iza nas, gledajući ukupan privredni ambijent u Republici Srbiji (RS), sa političkom stabilnošću koja je, kako kaže, omogućila one elemente u ekonomskom razvoju koji su jasno merljivi i vidljivi.\n- Od snage i uspešnosti kompanija u Vojvodini, zavisi i ukupan uspeh cele Vojvodine i cele Srbije - naglasio je Mirović.\n- Videli ste na primeru pokrajinskog budžeta, da smo uspeli da se ponašamo po modelu jednog uspešnog menadžmenta, da nismo trošili uludo sredstva, da smo imali rast poreza na dobit, deo tog poreza pripada i budžetu AP Vojvodine, imali smo rast i poreza na zarade, znači imali smo više zaposlenih u Vojvodini, više od 20.000 u julu 2017, nego u julu 2016. To u praksi znači više investicija u zaštiti zdravstvenog sistema, u škole, nove industrijske zone. U ovom trenutku, investiramo u 11 novih industrijskih zona na teritoriji Vojvodine zbog indukcije ovog rasta - istakao je Mirović.\nNa svečanoj sednici Skupštine PKV, 54. Godišnju nagradu PKV privrednim subjektima za uspešno poslovanje u prethodnoj 2016. godini, uručili su predsednik Pokrajinske vlade, Igor Mirović i predsednik PKV, Boško Vučurević.\nTo je tradicionalno priznanje PKV koje se dodeljuje privrednim društvima i pojedincima za značajna privredna ostvarenja i postignute vrhunske rezultate. Ovogodišnji laureati su „Lafarge Srbije“ iz Beočina, „Goodwill apoteka“ iz Subotice, „Ćirić-Agro MĐŽ“ iz Titela, dok su nagradu za najuspešnije pojedince poneli Ana Kunovac Ilić - „Unimet“ iz Kaća i Gojko Eremin, vlasnik „Agro-prometa“ iz Bečeja.\n- Jaka PKV, to samo znači nova radna mesta u Vojvodini, bolja artikulacija potreba privrede, lakša komunikacija, lakša saradnja, što će rezultirati nekim novim rezultatima, ciljevima i investicijama - naglasio je Knjeginjić.


Cisco menja način na koji živimo, radimo, komuniciramo međusobno\nBeograd, 16. jul 2007. - Na konferenciji za novinare koja je danas održana u prostorijama Cisco Srbija d.o.o. Ivan Zaklanović, menadžer sistem inženjera u Srbiji predstavio je programe edukacije koje kompanija Cisco sprovodi širom sveta i u našoj zemlji. Istakao je da u Srbiji najveće interesovanje pokazuju diplomci na Elektrotehničkom i Saobraćajnom fakultetu, kao i na Fakultetu organizacionih nauka u Beogradu, a u planu je da se Cisco-ov program proširi i na Univerzitet u Novom Sadu. Kroz proces odabira potencijalni polaznici prolaze kroz trening komunikacionih veština i uče kako da napišu biografiju, predstave sebe i razgovaraju na intervjuu za posao.\nSales Associate Program edukacija u organizaciji kompanije Cisco pohađa se u Amsterdamu, i uključuje sertifikacione Cisco kurseve, tehničke i prodajne veštine, upoznavanje sa korporativnom kulturom kompanije Cisco nakon čega sledi i direktno zapošljavanje mladih u predstavništvima. Ove godine su 23 kandidata izabrana od 1.400 prijavljenih iz Centralno Istočne Evrope, a grupi mladih stručnjaka iz svih zemalja sveta priključiće se i ove godine jedan iz Srbije. Tokom godinu dana ovog programa, mladi imaju praktičnu obuku u zemljama u kojima će se zaposliti, upoznaju se sa lokalnim timom, partnerima i projektima.\nNa prošlogodišnjoj edukaciji u Holandiji iz Srbije su bile dve devojke koje su uspešno savladale program i po povratku počele da rade u lokalnoj Cisco kancelariji.\nPrema rečima Višnje Milanović, sistem inženjera, "Sales Associate Program nam je obezbedio da položimo Cisco sertifikate za koje bi nam na svakom drugom mestu bilo potrebno bar 3 do 4 godine, znači to je bio jako intenzivan program na kojem nam nije bilo teško da damo potpunu svoju energiju i posvećenost jer je atmosfera bila jako lepa i može da vas ponese, jer stvarno verujete u to što radite…. Sa Cisco-om sam se susrela prvi put na Cisco Networking Akademiji i tada poželela da svoje stečeno znanje praktično primenim u ovoj kompaniji, jer mi je delovala kao veoma inovativna i kompanija u kojoj mladi rade i mogu puno da doprinesu razvoju tehnologija uopšte…. Cisco zaista menja način na koji živimo, radimo, komuniciramo međusobno, način na koji se zabavljamo, jer zabava je jedan veliki deo svakodnevnog života. U Cisco-u se nove ideje implementiraju jako brzo.".\nTatjana Bošković, sistem inženjer, je podelila utiske o sticanju prijateljstva sa osobama iz celog sveta i istakla da sva iskustva koja nosi iz Asterdama lično bi poželela svakoj mladoj osobi. "To je nešto što se ne može zaboraviti, to je nešto što će ostati kao jedno od najvećih iskustava u mom životu, naravno sa mogučnošću dalje dogradnje.Ovo je zaista nešto neprocenjivo i volela bih da u sledećim godinama mladi i pametni ljudi imaju priliku da budu deo ovako nečega…''


Avio karte Budimpešta London\nBudimpešta – London\nAvionske karte Budimpešta – London\nAvio karte Budimpešta London\nNaš sistem će na osnovu podataka koje ste uneli, pretražiti najpovoljnije cene avio karte Budimpešta London Ukoliko izmenite datum putovanja, najverovatnije će se promeniti i cena avio karte za London.\nZa slučaj da niste uspeli da napravite sami rezervaciju za Vaš let Budimpešta London budite slobodni da nas pozovete na broj +381 (0)62 4242 84 ili nam se obratite putem vibera i whatsapp-a., I mi ćemo napraviti rezervaciju Vašeg leta\nVažno je da znate, da je broj mesta po najpovoljnijim cenama ograničen na svim letovima, te Vas savetujemo, da kada pronađete let za London koji Vam odgovara, odmah uradite i rezervaciju Vaše avio karte Budimpešta London i tako obezbedite Vaše putovanje u London po najnižim cenama letova.\nIzaberite jedan od načina da rezervišete vaše avio karte Budimpešta London:\nPlaćanje avio karte Budimpešta London\nRezervaciju avio karte Budimpešta London takođe možete platiti i iz inostranstva, prateći instrukcije za devizno plaćanje koje dobijate od nas po izvršenoj rezervaciji.\nCena avio karte Budimpešta London\nCena avio karte za let Budimpešta London je promenljiva i uglavnom zavisi od termina putovanja ili perioda kupovine avio karte za London. Napominjemo da je broj mesta po nižim cenama ograničen.\nDirektan let Budimpešta London\nU ovom momentu ne postoji direktan let Budimpešta London.\nCene za let Budimpešta London sa jednim ili dva presedanja\nTrenutno nema letova sa jednim presedanjem Budimpešta London.\nTrenutno nema letova sa dva pesedanja Budimpešta London.\nJeftine avio karte Budimpešta London\nPratite sledeće savete kako bi ste obezbedili jeftine avio karte Budimpešta London:\n2. kada naiđete na let za London koji odgovara Vašim željama, odmah napravite besplatnu rezervaciju avio karte Budimpešta London.\nŠta je uračunato u cenu avio karte Budimpešta London ?\nU cenu avio karte Budimpešta London koju vidite, su uračunate sve takse I to je iznos koji je potrebno uplatiti nakon urađene rezervacije.\nIznos za uplatu Vaše avio karte Budimpešta London se nalazi u potvrdi rezervacije koja Vam stiže na email nakon izvršene rezervacije.\nU cenu koju vidite je uključen i ručni prtljag od 8kg i to važi za bilo koji let Budimpešta London.\nU cenu koju vidite je uvek uračunat i ručni prtljag do 8kg i to se odnosi na bilo koji let Budimpešta London.\nInformacije za Let Budimpešta London\nTrenutno ne postoji direktan let Budimpešta London.\nTrenutno nema informacija o trajanju leta Budimpešta London sa jednim presedanjem\nTrenutno nema informacija o trajanju leta Budimpešta London sa dva presedanja\nAerodromi za let Budimpešta – London\nDolazni aerodrom: Heathrow – LHR, London, Ujedinjeno Kraljevstvo\nAvio karte Budimpešta - London\nNapomena: Dole trenutno aktuelne ponude najjeftinijih avio karata na relaciji Budimpešta – London. Obratite pažnju prilikom ptregade na period prodaje kao i period putovanja za koji su navedene ponude aktuelne. Broj mesta po promotivnim cenama je ograničen.\nPromocija Budimpešta – London


Naslovnica Bosna i Hercegovina Ni četiri dana nakon napada u Njemačkoj bh. vlasti ne znaju je...\nBiH, Njemačka – Ni četiri dana nakon napada u Njemačkoj institucije Bosne i Hercegovine nemaju zvanične informacije o tome da li je tokom napada u Minhenu bilo stradalih ili povrijeđenih državljana naše zemlje. Domaće diplomate odbijaju da razgovaraju sa medijima dok se ambasador BiH u Berlinu nalazi na odmoru.\n“Prema posljednjim nezvaničnim podacima sa kojima raspolaže Generalni konzulat BiH u Minhenu, nema stradalih i povrijeđenih državljana BiH u oružanom napadu od 22. jula 2016. godine u Minhenu”, kazali su za Klix.ba iz Ministarstva vanjskih poslova BiH.\n“Prostorije generalnog konzulata se nalaze u blizini mjesta gdje je izveden oružani napad te osoblje u subotu nije bilo u mogućnosti pristupiti konzulatu jer je taj dio grada bio blokiran”, rekli su u Ministarstvu vanjskih poslova BiH.\nPodsjećamo, s obzirom na to da je BiH jedna od rijetkih država na svijetu koja nema zakon o vanjskim poslovima, a ni strategiju vanjskopolitičkog djelovanja nije ni začuđujuće da se ne zna ko i na koji načinocjenjuje rad bh. diplomata.


KOD LJUBOVIJE ZAVEJANO OKO 1.000 MEŠTANA: Borimo se, ne možemo do prodavnice, ni do lekara ako zatreba\nRegionalne vesti - Nedelja 20.01.2019 - 12:50\nNa planini Bobija nedaleko od Ljubovije sneg je gotovo bez prestanka padao od početka godine. U udaljenim zaseocima na više od 800 metara nadmorske visine i dalje je zavejano oko hiljadu stanovnika.\n"Ne smeju da budu bez rezervi" FOTO: Profimedia/ilustracija\nPut do sela Gornje Košlje osposobljen je tek nakon dvadeset dana. Do dva domaćinstva u zaseoku Dežnice na obroncima Bobije, mašina za čišćenje snega stigla je posle skoro tri nedelje. Navikli su, kažu, meštani na gorštačke uslove života, zbog čega zimu i velike snegove dočekuju pripremljeni.\n"Mi se borimo, svako ima brašna, hleba i soli, sena, žita, imamo uvek rezerve. Mi ne smemo da budemo bez rezervi", kaže meštanin Radomir Krstić.\n"Bilo nam je nezgodno, do škole, do kuće, tako dok se prtine naprave ono ponovo zaveje, ne možeš da odeš do prodavnice, ne možeš da odeš nigde, do lekara ako je potrebno", navodi Stojka Mitrović iz Gornjih Košalja.\n"Kako je nastala Nova godina samo smo za Božić bili na doručku kući i od 12 sati smo već ovde u snegu", kaže Zoran Stakić, radnik komunalnog preduzeća.\n"Uspeli smo da održimo sve lokalne puteve, sada smo u fazi rešavanja ovih nekategorisanih puteva, posebno u kotama iznad 500 metara", navodi Duško Marković, iz JP "Ljubovija".


DIREKTORICA GRADSKE BIBLIOTEKE VISOKO AJŠA ŠAHINOVIĆ NA TURSKOM JEZIKU ODRŽALA PREDAVANJE NA TEMU: BIBLIOTEKE U BIH I GRADSKA BIBLIOTEKA VISOKO - RTV VISOKO\nNaslovnica Izdvojeno DIREKTORICA GRADSKE BIBLIOTEKE VISOKO AJŠA ŠAHINOVIĆ NA TURSKOM JEZIKU ODRŽALA PREDAVANJE NA...\nDIREKTORICA GRADSKE BIBLIOTEKE VISOKO AJŠA ŠAHINOVIĆ NA TURSKOM JEZIKU ODRŽALA PREDAVANJE NA TEMU: BIBLIOTEKE U BIH I GRADSKA BIBLIOTEKA VISOKO\nNa poziv udruženja ANKOS AKADEMI, dana 08.04.2021. godine, direktorica Gradske biblioteke Visoko Ajša Šahinović je putem webinara na turskom jeziku održala predavanje na temu ‘’Biblioteke u Bosni i Hercegovini i Gradska biblioteka Visoko’’.\nWebinaru je uživo prisustvovalo 40 predstavnika univerziteta i istraživačkih centara. Raduje nas da je turskoj akademskoj i kulturnoj zajednici kvalitetno predstavljeno bibliotekarstvo u Bosni i Hercegovini, te da je kultura našeg grada predstavljena upravo kroz rad i zalaganje Gradske biblioteke Visoko.\nTakođer smo ponosni što smo na taj način doprinijeli razvoju kulturne diplomatije između Bosne i Hercegovine i Turske. ANKOS AKADEMI (Akademija Ankos) je udruženje koje čini 155 univerziteta i istraživačkih instituta, te 60 izdavačkih kuća. Snimak kompletnog webinara bit će uskoro dostupan na Youtube kanalu ANKOS Web.\nNaredni članakGradonačelnik Ganić održao radni sastanak sa direktoricom JU “Dom zdravlja” Visoko


Hoće li O’Brajen voditi istu politiku prema KiM kao i Džon Bolton? | Ekspres.net\nHoće li O’Brajen voditi istu politiku prema KiM kao i Džon Bolton?\nDekan Univerziteta Kairo i Bard iz SAD Džejms Katerer smatra da je rano predvideti da li će novi savetnik za nacionalnu bezbednost SAD Robert O”Brajen nastaviti da vodi politiku svog prethodnika na mestu Džona Boltona, kada je u pitanju Srbija i kosovsko pitanje.\nSvako imenovanje posmatra se u širem kontekstu, a posmatrajući ga, kaže, odnosi dve zemlje su duže vreme pozitivni.\n“Ključno u svemu tome je njegovo osoblje u Kancelariji za nacionalnu bezbednost koje radi na očuvanju i održavanju odnosa između naše dve zemlje u pozitivnom smeru” rekao je Katerer za Tanjug.\nRobert O Brajen, Foto: Twitter\nPrema njegovim rečima, bilo koje imenovanje, uključujući i Metjua Palmera za specijalnog predstavnika SAD za Zapadni Balkan, treba gledati u širem kontekstu, odnosno iz ugla institucija koje formulišu i sprovode američku spoljnu politiku.\n“Ne možemo zasnivati svoje očekivanje na jednoj osobi, na jednom imenovanju, čak i kada je reč o predsedničkoj administraciji. Moramo gledati kroz šire horizonte i u širem kontekstu odnos između Srbije i SAD, a oni su dugi period već pozitivni”, objašnjava Katerer.\nUpitan o mogućem formatu rešavanja kosovskog problema, Katerer je odgovorio da ne može da pretpostavi u kom formatu će se rešavati to pitanje.\n“Mislim da će se nastaviti rad na tom pitanju i da će novi savetnik za nacionalnu bezbednost, zajedno sa državnim sekretarom Majkom Pompeom, kao i sa američkom ambasadom, sigurno biti posvećen tome, ali ne mogu predvideti u kom smeru će se stvari kretati”, zaključio je Katerer.\nOn je danas na Fakultetu političkih nauka u Beogradu, povodom obeležavanja 15 godina od formiranja “Centra za studije Sjedinjenih Američkih Država”, održao predavanje na temu “Međunarodni poredak i spoljna politika SAD u vreme administracije Donalda Trampa”.\nTim povodom je govorio i dekan Fakulteta političkih nauka Dragan Simić koji je istakao da je reč o jedinstvenom istraživačkom i obrazovnom centru u ovom delu Jugoistočne Evrope.\n“Dobro je za našu zemlju da imamo što više takvih centara i da se bolje upoznamo sa vodećom državom sveta (SAD)”, kazao je Simić.\nTags amerikadzejms katererDžon BoltonFPNkosovorobert o brajen\nHaradinaj: Ja sam američki vojnik SAD napustile odbor kosovske agencije: “Ambasadori nisu zavese za prozore” Šalja: Nemam nameru da podnesem ostavku, izabrali su me poslanici SPECIJALNI IZASLANIK U BEOGRADU Vučić: Kompromisno rešenje; Grenel: Brza saradnja


Komercijalna banka planira širenje na tržište Sjeverne Makedonije – Bankar.me\nKomercijalna banka planira širenje na tržište Sjeverne Makedonije\nNovember 28, 2019 BANKE, REGION, REGION, SVE VIJESTI Leave a comment\nSa vizijom od pet godina predvidjeli smo, bez obzira na vlasničku strukturu, da će Komercijalna banka proširiti svoje poslovanje na Sjevernu Makedoniju i pojačati poslovanje u Bosni i Hercegovini – najavio je u srijedu prvi čovjek Komercijalne banke, Vladimir Medan.\nOn nije želio da komentariše privatizaciju banke, ističući da je to pitanje za akcionare. Posao menadžmenta je, kaže, da Komercijalnu banku učine stabilnom, sigurnom i profitabilnom.\n“Banka može da radi i u narednom periodu sa strukturom koja je tu da pravi rezultat i da ima zadovoljne klijente. Da li će doći do promjene i šta će biti to je na odluci akcionara. Možemo da kažemo da je banka sa ovim kapacitetom spremna za sve”, istakao je predsjednik Izvršnog odbora Komercijalne banke.\nOn navodi da cifre pokazuju da banka ima vrijednost i kapacitet da može da preuzme bilo koju poslovnu aktivnost.\n“Sve drugo je u sferi spekulacija, odnosno u sferi koja se odnosi na vlasništvo. Banka je sigurna, stabilna i profitabilna”, naveo je Medan.\nKomercijalna banka ostvarila je u prvih deset mjeseci ove godine profit (dobitak pre oporezivanja) od 7,744 milijarde dinara ili 66 miliona eura, što je za 10 odsto više u odnosu na isti prošlogodišnji period.\nPrema riječima Vladimira Medana, Komercijalna banka u poslednje dvije godine zabilježila je najbolje poslovne rezultate u svom postojanju.\n“Bilansna aktiva banke porasla je u prvih 10 meseci 2019. godine za šest odsto, uz međugodišnji rast od devet odsto, depoziti su ostvarili međugodišnji rast od sedam odsto, a ukupan kapital banke je porastao za 10 odsto i sada iznosi 74 milijarde dinara”, istakao je Medan.\nPorasli su i neto krediti stanovništvu za sedam odsto u odnosu na isti period lane. Krediti privredi bilježe neto rast za pet odsto, uz međugodišnji rast od čak osam procenata. Ukupni depoziti na kraju oktobra iznose 333 milijarde dinara,\n“Naročito nam je važno povjerenje koje uživamo kod običnih građana. Sve više građana odlučuje se da nam povjeri svoj novac na čuvanje, tako da smo i u tom segmentu zabilježili rast broja štednih partija, a devizna štednja građana sada iznosi 1,764 milijardi eura, sa rastom od 72 miliona eura u 2019. godini”, istakao je Medan.\nRok za dostavljanje ponuda produžen do 16. decembra\nRok za dostavljanje obavezujućih ponuda u postupku prodaje akcija Komercijalne banke a.d. Beograd, koji ističe 2. decembra, produžen je do 16. decembra do 15.30 sati, objavilo je Ministarstvo finansija.\nRok za dostavljanje ponuda je produžen pošto su to tražili učesnici u tenderskom postupku, a javno otvaranje obavezujućih ponuda biće održano istog dana odnosno 16. decembra, navedeno je na sajtu ministarstva.\n“S obzirom na činjenicu da su se učesnici u drugom stepenu tenderskog postupka obratili sa molbom da se, zbog kompleksnosti procesa, produži krajnji rok za dostavljanje obavezujućih ponuda, a imajući u vidu intenciju da se u postupku prodaje akcija u Komercijalnoj banci a.d. Beograd dobije što više kvalitetnih ponuda, Ministarstvo finansija je odlučilo da se krajnji rok za dostavljanje obavezujućih ponuda produži na 16. decembar, do 15:30 časova po lokalnom vremenu”, navedeno je u obaveštenju ministarstva.\nPOJMOVIKomercijalna Banka komercijalna banka poslovanje\nPrevious Pad prodaje auta najveći od velike krize 2008.\nSljedeći Sava Re osiguranje ostvarilo 37,7 miliona eura dobiti


Sindikati vojske i policije zatražili smenu Stefanovića i Vulina\n7. oktobar/listopad, 2017.\nProtest Vojnog i Policijskog sindikata: Smenite Vulina i Stefanovića\nVIDEO: Protest Vojnog i Policijskog sindikata\nUčesnici protesta u centru Beograda, koji su pod sloganom "Vratite nam državu" u subotu organizovali Policijski i Vojni sindikat Srbije, zatražili su smene ministara unutrašnjih poslova i odbrane Nebojše Stefanovića i Aleksandra Vulina, kao i "svih onih koji umesto za državu i narod, rade za partijske interese".\n"Smenite ministra Nebojšu Stefanovića, jer nije adekvatan da bude ministar policije. Smenite Aleksandra Vulina, nije adekvatan da bude ministar vojske", rekao je predsednik Policijskog sindikata Srbije Veljko Mijailović pred nekoliko hiljada okupljenih ispred Predsedništva Srbije.\nMijailović je dodao da u toj instituciji „ne sede ljudi koji brinu o nama“.\n"ZAto smo došli da im kažemo: vratite nam državu. Ne budete li hteli da nam vratite državu, ne budete li hteli da posmenjujete korumpirane ministre koji ne rade u interesu naroda - mi ćemo ponovo da dođemo i obračunaćemo se sa vama u skladu sa zakonom", rekao je Mijailović.\nPredsednik Vojnog sindikata Srbije Novica Antić kritikovao je ministra odbrane Aleksandra Vulina, ali i njegove prethodnike zato što, kako kaže, ne žele da razgovaraju sa pripadnicima Vojske o unapređenju njihovog položaja.\n"Zbog ovakovog odnosa, Vojsku Srbije u proseku napušta šest pripadnika dnevno. Više gubitaka nam je donela ova vlast nego neprijatelj u poslednjim ratovima", rekao je Antić pred nekoliko hiljada okupljenih ispred Predsedništva Srbije.\nProtest su podržale brojne građanske inicijative i pokreti, kao i pojedini sindikati prosvete i radnika javnih preduzeća.\nProtest su podržale brojne građanske inicijative i pokreti\nKako je za Radio Slobodna Evropa objasnio Vladimir Pavićević, potpredsednik Policijskog sindikata Srbije, organizatori nemaju klasične zahteve, već je reč o apelu upućenom građanima da se uključe u zajedničku borbu.\n"Mi smo u četiri tačke koncipirali ono čemu ćemo težiti svi zajedno. To je: država prava, pravde i demokratskih institucija, zaustavljanje privatizacije javnih resursa, socijalna sigurnost, besplatno školstvo i zdravstvo i zagarantovana sloboda javne reči. To je nešto u čemu smo se pronašli sa svim organizacijama i čime ćemo javno da nastupamo kako bismo ostvarili boljitak i za Policiju i za Vojsku, ali i za građane kojima i mi pripadamo", rekao nam je Pavićević.\nOsim predsednika dvaju sindikata, građanima su se obratili predstavnici Nezavisnog sindikata prosvetnih radnika Vojvodine i Pokreta "Protiv diktature".\nIspred Nezavisnog sindikata prosvetnih radnika Vojvodine na skupu je govorio Dušan Kokot, koji je rekao da vlast namerno pokušava da uništi državno obrazovanje.\n"Naš ministar prosvete je vlasnik privatne škole. Ministar koji treba da uređuje državne škole je vlasnik privatne. Ako uredi državno školstvo, onda on više neće imati privatnu školu. Za koga on radi? Sve što se dešava poslednjih meseci jasno ukazuje za koga radi. Cilj je da se uništi ono što je ostalo od obrazovanja i satrti sve u korenu da bi nikle privatne škole. To nije problem prsvetnih radnika, to je problem svakoga od vas", rekao je Kokot.\nInače, uoči protesta Vojni sindikat Srbije je zatražio od Ane Brnabić, predsednice Vlade Srbije, i Narodne skupštine da smene Aleksandra Vulina, ministra odbrane, zbog nacrta zakona o Vojsci Srbije.\n"Ovim zakonom privatizuje se Vojska Srbije. Daju se ovlašćenja ministru odbrane da može da koristi vojnu policiju i mimo potreba vojske za obezbeđenje lica van njenog sastava, pre svega stranačkih kadrova poput Gašića, koga i sada kao direktora BIA obezbeđuje vojna policija. Vulin ovako postaje član Vlade sa ovlašćenjima kakve nema nijedan ministar na svetu. Sve to se radi da bi se vojnicima dodatno urušio već katastrofalan položaj i da bi se zaplašili da ne izađu na proteste", saopštio je Vojni sindikat Srbije.\nNakon govora ispred Predsedništva povorka od nekoliko hiljada ljudi prošetala je ulicama Beograda pored Narodne skupštine do Trga Republike, gde je i okončano protestno okupljanje.\nPodsetimo, ovo je jedan u nizu protesta koji su Vojni i Policijski sindikat održali od oktobra 2016. godine. Prethodni protest održan je u aprilu ove godine, na talasu masovnih demonstracija koje je predvodio takozvani Pokret "Protiv diktature".


Proučavanje biosistema - BioSense\nGrupa za proučavanje biosistema posvećena je razumevanju raznovrsnosti, varijabilnosti i funkcionisanja različitih biosistema – od ćelije do organizma, od vrste do populacije, od staništa do ekosistema. Sprovođenjem fundamentalnih istraživanja i procenom stanja biosistema, grupa sakuplja informacije potrebne za zaštitu i održivost ekosistema u kontekstu poljoprivrede budućnosti. Naše istraživanje je orijentisano ka monitoringu životne sredine, proučavanju ekosistemskih usluga i predlaganju mera za postizanje visokog prinosa u održivoj poljoprivrednoj proizvodnji.\nTri osnovna polja istraživanja Grupe za proučavanje biosistema odnose se na tri osnovna nivoa biodiverziteta: molekularni nivo, nivo vrste i nivo ekosistema. Grupa za proučavanje diverziteta vrsta istražuje mnoštvo vrsta koje imaju važne uloge u ekosistemima, pri čemu posvećuje posebnu pažnju vrstama značajnim za poljoprivrednu proizvodnju, kao i vrstama koje su njome ugrožene. Grupa za genetska istraživanja proučava diverzitet na različitim taksonomskim nivoima, čime pruža osnovne informacije neophodne za razumevanje odnosa unutar biosistema. Grupa za istraživanje ekosistema bavi se monitoringom varijabilnosti ekosistema kako bi detektovala i objasnila promene nastale pod uticajem promena u životnoj sredini. Sakupljajući, analizirajući i modelujući podatke, ove grupe pružaju podršku integrisanom pristupu problemima u poljoprivredi, kao što su borba sa štetočinama ili pospešivanje rasta i razmnožavanja značajnih biljnih vrsta, što je od posebne važnosti za održivost poljoprivredne proizvodnje.\nU saradnji sa drugim grupama Instituta BioSens kombinujemo svoju stručnost i znanje sa naprednim informacionim tehnologijama, što nam omogućuje da se suočimo sa mnogim naučnim izazovima. Primera radi, koristeći najveću evropsku bazu podataka o osolikim muvama i prostorni inventar prirodnih i poluprirodnih staništa sa izvorima hrane za adultne oblike ove grupe insekata, razvili smo jedinstven sistem za identifikaciju ovih insekata na osnovu morfologije krila, ali i za monitoring oprašivača i usluge oprašivanja u poljoprivrednim ekosistemima Vojvodine. Analizirajući vezu između šumskih i poluprirodnih staništa i ekosistemskih usluga u poljoprivrednoj proizvodnji, grupa je formirala bazu podataka o oblastima pogodnim za organsku proizvodnju kao i visoko vrednih poljoprivrednih i šumskih resursa. U našem istraživanju posebna pažnja se posvećuje proceni prisustva, promene rasprostranjenosti i brojnosti invazivnih vrsta, kao i oceni njihovog uticaja na biodiverzitet određenog područja. Pored toga, istraživači Grupe za proučavanje biosistema analiziraju i čestice biološkog porekla suspendovane u vazduhu, kao što su polen i spore. Upotrebom naprednih tehnika uzorkovanja i analize podataka radimo na formiranju usluge „atmosferske dijagnostike“, što uključuje detekciju, kvantifikaciju i modelovanje u funkciji razumevanja i predviđanja rizika po zdravlje ljudi, biljaka i životinja.


Prva Baccarat kolekcija nameštaja - Lux Life luksuzni portal: Moda, Stil, Trendovi, Kolekcije 2019/2020...\nBaccarat je impresionirao sve posetioce Maison & Objet sajma u Parizu, predstavljajući svoju prvu kolekciju nameštaja i kućnih aksesoara, dizajniranih u saradnji sa brilijantnim timom Luxury Living Group.\nNazvana La Maison, ova elegantna kolekcija dolazi kao instinktivni produžetak onoga što Baccarat inače nudi, sa inspiracijom koja potiče iz istorije ovog brenda. La Maison linija sadrži moderne komade nameštaja i jedinstvene kućne aksesoare sa vanvremenskim dizajnom. Neki od najboljih dizajnera enterijera iz čitavog sveta radili su na ovoj kolekciji, što je evidentno u rezultatu koji je tom prilikom nastao.\nProizvedena u Italiji, a dostupna za kupovinu u čitavom svetu, ova kolekcija predstavlja pečat autentičnosti umeća Baccarat umetnika, koje se prenosi sa jedne generacije na drugu duže od dva veka.\nKolekcija predstavlja pravu mešavinu nasleđa i modernosti, kao i rezultat visokih standarda u proizvodnji nameštaja i znanja koje je na taj način prikupljeno tokom vremena. U pitanju je unikatna i elegantna linija, namenjena kupcima koji žele još više izvrsnih Baccarat proizvoda u svom životu.\nPROČITAJTE SLEDEĆI TEKST: Proleće je u vazduhu


Predsednik Skupštine Srbije Ivica Dačić je izjavio da će referendum o promeni Ustava u oblasti pravosuđa biti održan 16. januara\nPredsednik Narodne skupštine Ivica Dačić raspisao je referendum radi potvrđivanja Akta o promeni Ustava Republike Srbije.\n- Meni je pripala čast da potpišem odluku o raspisivanju referenduma radi potvrđivanja Akta o promeni Ustava Republike Srbije. Referendum će biti održan 16. januara 2022. godine, u vremenu od 7 do 20 časova. Na referendumu građani se izjašnjavaju o referendumskom pitanju: "Da li ste za potvrđivanje akta o promeni Ustava Republike Srbije", i odgovaraju sa da ili ne - rekao je Dačić.\nDačić ističe da se promena Ustava odnosi samo na deo vezan za uređenje vlasti, tačnije biranja sudija, i ponovio je da nema nikakve veze sa preambulom i sa Kosovom, koje će uvek biti Srbija.\n- Naročito nema nikakve veze sa raznim drugim pitanjima koja se politizuju u zadnje vreme, i koja se koriste za kršenje zakona i Ustava, i napade na političke neistomišljenike. Ovaj referendum se tiče isključivo vladavine prava. Shodno tome, mi pozivamo sve građane da izađu na referendum, i smatramo da je u interesu Srbije da se potvrdi ova odluka Narodne Skupštine, i da će to biti veliki korak napred, rekao je Dačić.\nPoznat datum referenduma o promeni Ustava Srbije!\nSlede nam tektonske promene u pravosuđu: O čemu će građani Srbije odlučivati na referendumu\nPredsednik Skupštine kaže da na referendumu nema pobednika, pošto to nisu izbori, ali da želi Srbiji da pobedi na referendumu, i da uradimo sve u interesu naše zemlje.\n- Želim da kažem da način promene Ustava, odnosno pitanje koja je većina dovoljna za potvrđivanje rezultata tačnije uspeh referenduma, nije pitanje kojim smo se mi bavili - kazao je on, i podsetio na Ustave iz 1990. godine i 2006. godine.\nOdbor za ustavna pitanja i zakonodavstvo juče je odlučio da pitanje na referendumu o ustavnim promenama glasi: "Da li ste za povrđivanje akta o promeni Ustava Republike Srbije? sa ponuđenim odgovorima "Da" ili "Ne".\nDanas je u Skupštini Srbije održana sednica kojoj je prisustvovala ministarka pravde Maja Popović, koja je izrazila očekivanje da će parlament usvojiti sve predloge kako bi moglo da dođe do promene Ustava, a o čemu će građani konačni sud dati na referendumu.\nPrema njenim rečima, ako dođe do promena Ustava, to će značiti jačanje vladavine prava i napredak Srbije u važnoj oblasti, a samim tim i bolje ocene u procesu pregovora za članstvo u EU.\nMinistarka je podsetila na razloge za promenu Ustava, koje imaju za cilj između ostalog povećanje pravne sigurnosti građana, pravnu zaštitu i suđenje u razumnom roku.\nŠta donosi promena Ustava\nPromenama Ustava, ako ih građani potvrde na referendumu, politika se isključuje iz izbora sudija i predsednika sudova i javnih tužilaca, a Predlog akta o promeni Ustava predviđa da sudije bira Visoki savet sudstva.\nVSS ubuduće će činiti šestoro sudija koje biraju njihove kolege, četiri člana iz redova istaknutih pravnika koje skupština bira na predlog Odbora i posle sprovedenog konkursa, dvotrećinskom većinom glasova poslanika i predsednika Vrhovnog suda, na predlog Odbora.\nVisoki savet tužilaštva ubuduće će imati 11 članova, petoro iz reda javnih tužilaca, četvoro bira skupština na predlog Odbora dvotrećinskom većinom. Članovi po položaju biće ministar i vrhovni javni tužilac.\nPredsednik Skupštine Srbije Ivica Dačić nedavno je izjavio da bi referendum o promeni Ustava u oblasti pravosuđa trebalo da bude održan 16. januara.\nDačić je podsetio da za promenu Ustava, odnosno za uspeh referenduma, više neće biti potrebno 50 odsto izašlih od upisanih birača, što je potpisano još 2006. godine.\nDačić glasao na referendumu: Ustavne promene za pravosuđe bez političkog uticaja\nreferendum Ustav Srbije Ivica Dačić Skupština Srbije\nŠta da radite ako je vaša mačka naporna, ometa vas i stalno traži pažnju?\nRekordni korona presek: Skoro svaki drugi testirani je zaražen!\nRIK saopštio najnovije podatke sa referenduma


Savindanska čestitka gradonačelnika Vidoja Petrovića -\nUvaženi direktori, nastavnici, učenici,\nSa željama da svi budete zdravi, srećni i uspešni čestitam Vam školsku slavu, Savindan.\nSveti Sava, prvi srpski arhiepiskop uvek je sa nama i na svakom mestu. Ovaj duhovnik nas neprestano poziva da u duhu njegove misije budemo učeni, čestiti i dobri ljudi, da razvijamo i unapređujemo školstvo na svim nivoima, čuvamo svoj jezik, nesebično delimo sa drugim narodima i kulturama vrednosti naše prosvetne i naučne baštine.\nPružajući svaki vid podrške učenicima, njihovim roditeljima i prosvetnim radnicima osnovnih i srednjih škola, deci najmlađih uzrasta u novim obdaništima na teritoriji Loznice, uz podršku naše države i vlade, već dugi niz godina dajemo podsticaje najmlađim „ambasadorima“ znanja iz zavičaja velikana.\nSvet pripada mladima. Iz godine u godinu modernizujemo i osavremenjavamo izvođenje nastave kroz opremanje školskih učionica i kabineta. Obezbedili smo i druge podsticaje našim đacima kroz bolju upisnu politiku u srednjim školama kojom su, novim i kreativnim zanimanjima, obuhvaćena i deca sa posebnim potrebama. Pružamo podršku za besplatan prevoz đaka, nabavku udžbenika, ishranu, školska takmičenja. Pred nama je godina novih investicija u naučni podmladak grada, kao što je izgradnja Inovacionog centra, gde će naši najbolji stručnjaci stvarati nove razvojne projekte Loznice sledeći put tvorca novih ideala, našeg najvećeg prosvetitelja – Svetog Save. Već ove jeseni najmlađi uzrasti će dobiti novo obdanište u Lozničkom Polju gde će celodnevni smeštaj imati 270 dece.\nU to ime i na ponos Loznice čestitam školsku slavu svim zaposlenim u 19 školskih i jednoj ali velikoj predškolskoj ustanovi.\nPrevious Informacija sa zasedanja Gradskog veća u Loznici, 27. januar 2022. godine\nNext Omladinci KMF Loznica plasirali se u finale pred velikim brojem gledalaca u Lagatoru (video)


Žigmanov: Moguće učešće Demokratskog saveza Hrvata u izvršnoj vlasti Srbije\nHrvati u Srbiji "isključeni" iz donošenja odluka: Tomislav Žigmanov\nPredsednik Demokratskog saveza Hrvata u Vojvodini (DSHV) Tomislav Žigmanov izjavio je u ponedeljak da su predstavnici te stranke nedavno razgovarali sa predsednikom Srbije Aleksandrom Vučićem o mogućem učešću u izvršnoj vlasti u Srbiji, iako ta stranka nema poslanike u Skupštini Srbije.\n"Konstatovano je da je teško održiva ovakva situacija u kojoj Hrvati nemaju svoje predstavnike u vlasti, ali bez konkretnih rešenja. Otvoriće se razgovor uskoro o tome, a mi smo zainteresovani da budemo uključeni u procese donošenja odluka na svim nivoima vlasti", rekao je Žigmanov na otvaranju Međunarodnog naučnog skupa "Hrvatsko-srpski odnosi, ekstremizam kao faktor destabilizacije regiona".\nDodao je da je tokom razgovora sa Vučićem "priznat problem" da su Hrvati u Srbiji "isključeni" iz donošenja odluka ali i da je pokazana spremnost da se problem reši.\n"Bićete obavešteni o rešenjima u vremenu koje sledi. Aleksandar Vučić je iskazao spremnost da se o tome razgovara i mi očekujemo da će se to vrlo brzo i dogoditi i da će se pronaći način za rešenje jednog akutnog i velikog problema", kazao je Žigmanov i dodao da postoje brojni problemi kada je u pitanju poštovanje prava Hrvata u Srbiji.\nOn je podsetio da je DSHV, koji je bio deo koalicije Ujedinjena demokratska Srbija na parlamentarnim izborima koja nije prešla izborni prag, sada "isključen" iz donošenja odluka, pošto u Srbiji, za razliku od Hrvatske, ne postoje garantovana mesta za nacionalne manjine.\n"Postojeća rešenja odgovaraju samo velikim nacionalnim manjinama - mađarskoj, bošnjačkoj i albanskoj. Sve druge nacionalne zajednice, njih 18, ne mogu učestvovati u procesu donošenja odluke", naveo je Žigmanov.\nNa parlamentarnim izborima održanim 21. juna izborni prag prešle su tri većinske izborne liste (Srpska napredna stranka, Socijalistička partija Srbije – Jedinstvena Srbija i Srpski patriotski savez) i četiri liste nacionalnih manjina (Savez vojvođanskih Mađara, Albanska demokratska alternativa, te liste iz Novog Pazara koje predvode Muamer Zukorlić i Sulejman Ugljanin).


Sedmična konferencija za štampu - 15. februar 2012. | Međunarodni krivični sud za bivšu Jugoslaviju\nSedmična konferencija za štampu - 15. februar 2012.\nŽalbeno veće koje zaseda u predmetu Ante Gotovine i Mladena Markača juče je donelo odluku kojom je odbacilo zahtev i predlog podneska amicus curiae kojeg je 13. januara podnelo 12 stručnjaka za međunarodno humanitarno pravo. Podneskom se zahtevalo da Žalbeno veće razmotri određene zaključke Pretresnog veća u vezi s protivpravnim artiljerijskim napadima tokom operacije Oluja. Ovaj podnesak je dostavljen u skladu s pravilom 74 Pravilnika o postupku i dokazima Međunarodnog suda prema kojem, ukoliko to smatra poželjnim za pravilno presuđivanje u predmetu, neko veće može da pozove državu, organizaciju ili osobu, ili da im odobri, da pristupe veću i iznesu stavove o bilo kom pitanju. Zaključujući da podnesak ne bi bio od pomoći u utvrđivanju pitanja u žalbenom postupku, Žalbeno veće je ustanovilo da podnesak ponavlja rad Pretresnog veća i žalbene podneske strana u postupku. Veće je takođe napomenulo da su neka od veštačenja uključena u ovaj zahtev takođe deo dokaznog materijala koji Gotovina želi da uvrsti u žalbeni spis. Konačno, Veće je konstatovalo da se u zahtevu ne obelodanjuje da su dvojica stručnjaka povezani s timom Gotovinine odbrane.\nU postupku protiv Zdravka Tolimira, Pretresno veće II juče je naložilo da strane u postupku podnesu svoje završne pretresne podneske do četvrtka, 31. maja 2012. Iznošenje završne reči tužilaštva zakazano je za utorak, 21. avgust 2012, nakon čega će uslediti završna reč odbrane. Zdravko Tolimir, bivši visoki oficir vojske bosanskih Srba, tereti se za genocid, udruživanje radi činjenja genocida, zločine protiv čovečnosti i kršenje zakona i običaja ratovanja počinjenih između jula i novembra 1995. protiv bosanskih Muslimana u Srebrenici i Žepi, istočna Bosna i Hercegovina. Suđenje je počelo u februaru 2010. godine, a tužilaštvo je završilo izvođenje svojih dokaza 17. januara 2012, nakon što je pozvalo ukupno 126 svedoka. Izvođenje dokaza odbrane počelo je 23. januara 2012. Veće trenutno sluša svedočenje poslednjeg svedoka odbrane, Slavka Čulića, koji je bio komandant jedne od brigada 1. krajiškog korpusa Vojske Republike Srpske tokom perioda na koji se odnosi optužnica. Očekuje se da ovaj svedok završi svedočenje ove sedmice.\nStatusna konferencija u postupku protiv Gorana Hadžića biće održana narednog petka popodne u 14:30 časova u sudnici I. Prethodna statusna konferencija u ovom predmetu održana je u četvrtak, 10. novembra 2011.\nNa ponovljenom suđenju u predmetu Haradinaj i drugi, pretresi zakazani za ovu i narednu sedmicu su otkazani. Preostao je još jedan svedok tužilaštva i raspored za svedočenje ovog svedoka će biti potvrđen u dogledno vreme.\nPostupak na suđenju Radovanu Karadžiću, kao i na suđenju Jovici Stanišiću i Franku Simatoviću nastavljaju se ove i naredne sedmice prema rasporedu.\nU predmetu Karadžić, Pretresno veće trenutno sluša svedočenje Momira Nikolića, bivšeg pomoćnika komandanta za bezbednost i obaveštajne poslove Bratunačke brigade Vojske Republike Srpske.\nNa suđenju Stanišiću i Simatoviću, Veće trenutno sluša svedočenje svedoka Stanišićeve odbrane Osmana Selaka, bivšeg oficira Jugoslovenske narodne armije i Vojske Republike Srpske iz Banjaluke.\nNa pitanje jednog novinara da li je trenutno u toku istraga članova tima odbrane Milana Lukića u vezi s mogućim navodima o nepoštovanju suda, Aleksandar Kontić je objasnio da nije u poziciji da komentariše ovo pitanje.


Poreska uprava objavila Uputstvo za primenu testa samostalnosti | Zunic Law Firm\nDugo očekivano Uputstvo Poreske uprave za primenu testa samostalnosti (ne)očekivano je objavljeno na čak 90 stranica. Ipak, neka Vas to ne brine, uputstvo obiluje konkretnim primerima i jednostavnim jezikom, čemu smo se svi nadali. Objava Uputstva je stigla svega nekoliko dana pre famoznog 1. marta. Cilj Uputstva je da pruži konkretne smernice poreskim inspektorima prilikom kontrole, a preduzetnicima i nalogodavcima da ukaže kakvo ponašanje signalizira: „Pali ste na testu”.\nU nastavku teksta sledi jedan primer iz Uputstva, koji ilustruje kako će se u praksi utvrđivati ispunjenost kriterijuma iz testa samostalnosti.\nPRIMER IZ UPUTSTVA:\nDruštvo A, koje obavlja delatnost računarskog programiranja i ima 65 zaposlenih, angažuje preduzetnika prema ugovoru o pružanju usluga računarskog programiranja. Ugovor je zaključen za period od 12 meseci. Društvo A je vršilo plaćanja preduzetniku prema izdatim fakturama i nije obračunavalo porez na ostali prihod i doprinose za penzijsko i invalidsko osiguranje prilikom isplate.\nPoreski inspektor je na osnovu kontrole utvrdio sledeće:\nKRITERIJUM 1 – Radno vreme, odmori i odsustva\nUgovor o pružanju usluga sadrži obavezu preduzetnika da jednom mesečno prisustvuje sastanku u prostorijama nalogodavca, radi utvrđivanja statusa projekta.\nUgovorom je predviđena obaveza preduzetnika da na kraju svake nedelje mejlom dostavi Društvu A nedeljni izveštaj.\nUgovorena je ukupna cena usluge preduzetnika za period od 12 meseci, na osnovu ukupnog broja radnih sati potrebnih za izvršenje usluge.\nPreduzetnik na mesečnom nivou izdaje fakturu za usluge pružene u tom mesecu, prema broju utrošenih sati u tom mesecu.\nUvidom u fakture preduzetnika izdate za prvih 6 meseci pružanja usluge, utvrđeno je da su 4 fakture izdate sa istim iznosom za ukupno utrošenih 60 sati u pružanju usluga, dok su 2 fakture izdate na manje iznose.\nDruštvo A izjavljuje da je za 2 meseca, kada su fakturisani niži iznosi naknada, preduzetnik pružao usluge u kraćem vremenskom periodu, usled odsustva, što je dokazano dostavljenom e-mejl prepiskom.\nPoreski inspektor utvrđuje da KRITERIJUM 1 NIJE ISPUNJEN.\nKRITERIJUM 2 – Prostorije\nDruštvo A ima isključivo evidentirane troškove zakupa svojih poslovnih prostorija.\nDruštvo A izjavljuje da ne određuje mesto na kojem će preduzetnik obavljati rad, ne finansira pribavljanje poslovnog prostora preduzetnika niti na bilo koji način učestvuje u izboru poslovnih prostorija ili drugog mesta rada preduzetnika.\nPreduzetnik je jednom mesečno boravio u prostorijama Društva A.\nPreduzetnik poslove vrši van prostorija nalogodavca.\nPoreski inspektor utvrđuje da KRITERIJUM 2 NIJE ISPUNJEN.\nKRITERIJUM 3 – Stručno osposobljavanje ili usavršavanje\nAnalizom bruto bilansa utvrđeno je da Društvo A ima evidentirane troškove stručnog usavršavanja, ali celokupan iznos troškova se odnosi na stručno usavršavanje zaposlenih Društva A.\nDruštvo A izjavljuje da je angažovalo preduzetnika zbog specifičnih znanja koje taj preduzetnik poseduje, a koji su neophodni za kompletiranje projekta Društva A, a koje zaposleni Društva A ne poseduju. Shodno tome, Društvo A nije finansiralo niti organizovalo stručno usavršavanje ili obuku preduzetnika, jer je preduslov za angažovanje preduzetnika bio da poseduje posebna stručna znanja.\nKadrovsko odeljenje, zaduženo za organizaciju i praćenje stručnog usavršavanja zaposlenih, izjavljuje da nije organizovalo usavršavanje preduzetnika.\nPoreski inspektor utvrđuje da KRITERIJUM 3 NIJE ISPUNJEN.\nKRITERIJUM 4 – Ljudski resursi\nDruštvo A izjavljuje da je uobičajena procedura u postupcima nabavke specijalizovanih usluga da na svojoj internet stranici objavi zahtev za dostavljanje ponuda za pružanje usluga.\nDruštvo A ima bazu eksternih dobavljača kojima takav zahtev za ponudu dostavlja putem e-mejla (prilaže bazu dobavljača i e-mejl prepisku sa preduzetnikom u kojoj odeljenje nabavke Društva A preduzetniku na e-mejl adresu dostavlja zahtev za ponudu).\nDruštvo A nije primilo fakturu od oglašivača ili trećih lica koja pružaju usluge pronalaženja lica podobnih za radno angažovanje.\nPoreski inspektor utvrđuje da KRITERIJUM 4 NIJE ISPUNJEN.\nKRITERIJUM 5 – Sredstva za rad i rukovođenje radom\nDruštvo A ima evidentirano 70 kompjutera. Pošto Društvo A ima 65 zaposlenih, inspektor proverava korišćenja preostalih 5 kompjutera. Utvrđeno je da se preostalih 5 kompjutera koristi isključivo za pružanje usluga jednom klijentu, usled zahteva poverljivosti.\nKompjuteri se nalaze u jednoj prostoriji u okviru poslovnog prostora Društva A i kompjuterima pristup imaju tačno određeni zaposleni.\nJedini alat, koji Društvo A obezbeđuje preduzetniku, je licenca za softver koji preduzetniku omogućava pristup infrastrukturi Društva A, gde preduzetnik postavlja rezultate svog rada, koji se dalje integrišu u finalnu uslugu Društva A prema klijentu. Sve ostale alate poseduje preduzetnik.\nDruštvo A preduzetniku obezbeđuje isključivo specijalizovane alate potrebne za izvršenje posla za koji je angažovan preduzetnik.\nPoreski inspektor utvrđuje da Društvo A ne upravlja procesom rada preduzetnika, već vrši nadzor nad rezultatima rada, što se ogleda u izveštajima koje je preduzetnik dužan da dostavlja na nedeljnom nivou i mesečnim sastancima.\nPoreski inspektor utvrđuje da KRITERIJUM 5 NIJE ISPUNJEN.\nKRITERIJUM 6 – Prihodi\nDruštvo A izjavljuje da se u skladu sa ugovorom o pružanju usluga preduzetnik obavezao na ekskluzivnost u periodu pružanja usluga, zbog čega tokom trajanja ugovora 100% prihoda preduzetnika je od Društva A.\nPoreski inspektor utvrđuje: KRITERIJUM 6 JE ISPUNJEN.\nKRITERIJUM 7 – Poslovni rizik\nPreduzetnik je angažovan da obavlja usluge obuhvaćene delatnošću Društva A (preduzetnik je angažovan za poslove računarskog programiranja, što je osnovna delatnost nalogodavca).\nUgovor o pružanju usluga sadrži odredbe u skladu sa kojima preduzetnik odgovara za naknadu štete Društvu A u slučaju da usled korišćenja usluge pružene od strane preduzetnika za Društvo A ili za klijenta Društva A nastane šteta – iznos naknade štete, prema ugovoru, ne može preći dvostruki iznos naknade preduzetnika.\nPoreski inspektor utvrđuje da KRITERIJUM 7 NIJE ISPUNJEN.\nKRITERIJUM 8 – Zabrana konkurencije\nUgovor sadrži odredbe kojima se preduzetniku u potpunosti zabranjuje pružanje usluga drugim nalogodavcima u periodu trajanja ugovora, što je potvrđeno i izjavom zakonskog zastupnika Društva A.\nPoreski inspektor utvrđuje: KRITERIJUM 8 JE ISPUNJEN.\nKRITERIJUM 9 – Dužina trajanja angažovanja\nPreduzetnik je angažovan za period od 12 meseci, tako da u ovom periodu isključivo pruža usluge Društvu A.\nPoreski inspektor utvrđuje: KRITERIJUM 9 JE ISPUNJEN.\nOd 9 kriterijuma, poreski inspektor je utvrdio da je preduzetnik u svom odnosu sa Društvom A, kao nalogodavcem, ispunio 3 kriterijuma, dok 6 kriterijuma nije ispunio. To znači da preduzetnik nije pao test. Čestitamo!\nDa li biste Vi prošli test?\nProdužen rok za ažuriranje podataka u vezi sa zanimanjima zaposlenih do 1.... Novi Zakon o žigovima – iskorak u budućnost


Mrtvo more umire | Hrišćanska adventistička crkva\nMrtvo more, koje se kandiduje za je dno od Sedam čuda priroda, kao i mesto UNESKOvog svetskog nasleđa, umire brzinom od 3 vertikalne stope godišnje. Toliko mnogo vode, u proseku, isparava ili nestaje godišnje bez ikakvezamene od strane reke Jordan, koja danas donosi samo 2 procenta vode u odnosu na pre 50 godina, zbog skretanja reke radi navodnjavanja i ispunjavanja gradskih potreba.\nAlarmantnom gubitku sveže vode i prirodnom ciklusu isparavanja doprinosi i industrija potaše – jedinstvenog đubriva koje se dobija iz voda Mrtvog mora. Posledice su dramatične i katastrofalne: Pojavljuju se ogromne rupe duž obala a ogromne oaze se suše i nestaju. Da bi se spasilo ovo jedinstveno i čuveno vodeno telo, planira se izgradnja sistema cevi za dopremanje vode iz Crvenog mora, koje se nalazi oko 170 kilometara južno. Ipak, kritičari ovog plana ističu da će to dramatično izmeniti vodu Mrtvog mora, koja se hrani svežom vodom iz reka i izvora, a ne slanom vodom iz okeana.


Amerika ukinula zabranu letova aviona Boing 737 Maks - CdM\nAmerika ukinula zabranu letova aviona Boing 737 Maks\nKompanija Boing je dobila dozvolu američke Savezne uprave za vazduhoplovstvo FAA da njen avion “Maks 737” ponovo leti, nakon što je prije skoro dvije godine prizemljen širom svijeta zbog dvije fatalne nesreće u kojima je živote izgubilo više stotina putnika.\nŠef FAA Stiv Dikson potpisao je naredbu o ukidanju zabrane letova jutros po istočnoameričkom vremenu, pri čemu je agencija objavila direktivu u kojoj su detaljno navedene zahtjevane promjene u pogledu nadogradnje softvera i obuke pilota koje Boing mora da ispuni kako bi nastavio komercijalne letove, javlja Rojters.\nAvion Boing 737 Maks bio je prizemljen 20 mjeseci, najduže u istoriji komercijalnog vazduhoplovstva, nakon dva pada 2018. i 2019. godine u Indoneziji i Etiopiji u roku od samo pet mjeseci, u kojima je poginulo 346 ljudi.\nTe nesreće pokrenule su opsežne istrage o uzrocima pada aviona, narušivši američko liderstvo u globalnom vazduhoplovstvu i koštale su Boing oko 20 milijardi dolara.\nVazduhoplovne vlasti u zemljama Evrope, Brazilu i Kini takođe moraju da daju odobrenja njihovim avio-kompanijama za komercijalne letove aviona Boing 737 Maks nakon sprovođenja njihove nezavisne kontrole o bezbjednosti tog vazduhoplova.\nTagsBoing 737 MAKS dozvola letovi Sjedinjene Američke Države SAD zabrana\nOksfordski rječnik proglasio riječi 2020. godine: Karantin, kovid 19, pandemija…


"Kovinski letopis" - istorijske priče sa radija u knjizi - Izazov\n„Kovinski letopis“ – istorijske priče sa radija u knjizi\nRadio-televizija Srbije\t 5. avgusta 2021. 11:31\nZa nastanak "Kovinskog letopisa" zaslužan je Lucijan Bogdanov, novinar koji je sakupljao građu i prvobitno je emitovao u vidu svakodnevnih emisija na Radio Kovinu. Nakon njegove smrti, bivše kolege i Kulturni centar Kovina su sve to sakupili i objavili u vidu knjige.\n"Tu se nalaze priče iz istorije, antropologije, generalno običaji i kulture svih stanovnika opštine Kovin. Ima činjenica zasnovanih na nauci, ono što je mukotrpno sakupljao svojim radom kroz arhive, ali je pre svega naučno-popularno, tako da se može čitati kao veoma zanimljivo štivo, koje bi se svidelo svima", kaže Miloš Savić, priređivač "Letopisa".\nKolege i prijatelji, mnogi Kovinci, prisustvovali su večeri sećanja na Lucijana Bogdanova, koji je bio učitelj, prevodilac, istoričar, novinar.\n"On je od početka bio u Radio Kovinu. Bio je prevodilac na rumunski jezik, vodio je rumunske emisije, programe koji se tiču političkog i svakodnevnog života, bio je alfa i omega i tehničke podrške, i dopisnik Radio Novog Sada i Libertatee", seća se Milivoje Grčić, direktor Kulturnog centra Kovin.\nIzdajući "Letopis" kolegu Bogdanova učinili su besmrtnim, kažu priređivači, a sama knjiga je dobra osnova za neku obimniju i sveobuhvatniju istoriju Kovina.


Austrijski šef diplomatije Michael Linhart stigao na sastanak u Predsjedništvo BiH - Novi Horizonti\nAustrijski šef diplomatije Michael Linhart stigao na sastanak u Predsjedništvo BiH\nSavezni ministar za evropske i vanjske poslove Republike Austrije Michael Linhart stigao je u Predsjedništvo Bosne i Hercegovine na sastanak sa članovima ove institucije.\nNa sastanak su stigli predsjedavajući Željko Komšić te članovi Šefik Džaferović i Milorad Dodik. Nakon sastanka planirano je da se Dodik obrati novinarima.Linhart je novi šef austrijske diplomatije, koji je 11. oktobra položio zakletvu i već odlučio da mu Bosna i Hercegovina, odnosno Zapadni Balkan, bude prva destinacija za diplomatske susrete.\nU dvodnevnu posjetu je stigao jučer i odmah se sastao s visokim predstavnikom Christianom Schmidtom i gradonačelnicom Sarajeva Benjaminom Karić.\nNakon sastanka sa članovima Predsjedništva BiH Linhart će se sastati i s predsjedavajućim Vijeća ministara Zoranom Tegeltijom i ministricom vanjskih poslova Biserom Turković.\n← Loše mišljenje o ljudima najviše kvari srce\nNajljepša je ona zemlja koja je slobodna i kojom ne vladaju neznalice →


BANU: Deklaracija o državi Bosni i Hercegovini | Starmo\nNaslovnica BiH BANU: Deklaracija o državi Bosni i Hercegovini\nBANU: Deklaracija o državi Bosni i Hercegovini\nSarajevo — Bošnjačka akademija nauka i umjetnosti (BANU) u subotu je u Sarajevu upriličila prezentaciju “Deklaracije o državi Bosni i Hercegovini”, povodom Dana nezavisnosti BiH.\nAkademik Muamer Zukorlić izjavio je da je BANU dugo radila na tom dokumentu, te da smatra da je on veoma sadržajan i važan.\n“Prvi dio dokumenta se temeljito i originalno bavi historijskim utemeljenjem Bosne i Hercegovine, a drugi ukazuje na određene pravce budućeg djelovanja u cilju očuvanja države i stabiliziranje njene budućnosti”, rekao je Zukorlić.\nDodao je da je autor najznačajnijeg dijela deklaracije rahmetli akademik Muhamed Filipović koji je dočekao da ona bude usvojena, ali, nažalost, ne i da bude predstavljena, prenose bh. portali, pozivajući se na Fenu.\nAkademik Mehmed Akšamija naveo je da se taj projekt BANU odnosi na vječito trajanje Bosne i Hercegovine, njenu nezavisnost i njeno historijsko utemeljenje.\n“Nema tu ništa novo osim onih postulata koji su izdvojeni i koji karakterišu njenu vječnost”, istakao je Akšamija.\nPrema riječima akademika Envera Halilovića BANU je ovom deklaracijom željela ukazati na značaj Bosne i Hercegovine kao države ravnopravnih naroda i građana, prvenstveno za bošnjački narod, ali i za druge.\n“Željeli smo još jednom skrenuti pažnju na nužnost korektnog političkog i društvenog odnosa okruženja prema BiH kao pretpostavke razvoja i prosperiteta svih njenih naroda, ali i šireg regiona”, poručio je Halilović.\nNa prezentaciji je istaknuto da je Deklaracijom o državi Bosni i Hercegovini BANU definirala BiH kao državu i kao zajednicu njenih stanovnika u historijskoj i savremenoj projekciji.


Malinari najavili proteste za subotu u Ivanjici - Bolja Zemlja\nMalinari najavili proteste za subotu u Ivanjici\nPredsednik Asocijacije “Malinari Srbije” Dobrivoje Radović izjavio je za novine Danas da malinari zahtevaju da se poštuje preporuka sa sastanka sa otkupljivačima i izvoznicima, te da “akontna cena raste onako kako bude rasla izvozna cena maline.” Radović je istakao da prema podacima Uprave carina trenutna izvozna cena najkvalitetnije maline – rolenda iznosi od 3,2 do 3,8 evra. Dok s druge strane, otkupljivači i izvoznici proizvođačima plaćaju od 128 do 165 dinara za kilogram svežih malina.\nMalinari okupljeni oko Asocijacije proizvođača jagodastog voća “Malinari Srbije” su za subotu najavili protest u Ivanjici sa jasnim zahtevom da otkupna cena malina ne bude manja od 220 dinara.\n“Protest će biti miran, okupiće se proizvođači iz Zlatiborskog i Moravičkog okruga i ukoliko ne bude udovoljeno našim zahtevima, protestna okupljanja će uslediti u Arilju, Užicu, Prijepolju i drugim mestima u Srbiji.” – objasnio je Radović, a preneo Danas.\nPrethodni tekstOd sledeće sezone puna zaštita sezonaca\nSledeći tekstPriprema roda višnje za sledeću godinu


Mržnja nije argument - Dnevni list Danas\nPočetna » Dijalog » Reakcije » Mržnja nije argument\nPovodom kolumne Nikole Samardžića (Danas, 16. septembar)\nMržnja nije argument\nNe razumemo jedino kako može čovek, koji nikada u životu svojim radom nije proizveo ni jedan jedini dinar, koji troši naše i pare svih srpskih obveznika da sa toliko mržnje govori o svom narodu koji ga hlebom hrani\nNije jasno da li gospodin Nikola Samardžić kao profesor Filozofskog fakulteta u Beogradu ili kao istaknuti aktivista Instituta za javnu politiku iz Podgorice u listu Danas zlurado tvrdi „da su poslanici na premijerovoj listi Milanka i Dragomir J. Karić tradicionalno i ovog vikenda bili posmatrači Parlamentarnih izbora u Belorusiji“?\n0Piše: Informativna služba narodnih poslanika Milanke i Dragomira J. Karića 21. septembra 2016. 09.52\nU tome nema ničega što bi nekoga moglo da vređa.\nI Milanka i Dragomir jesu na listi SNS-a. I jesu po onom što već decenijama BK Grupa gradi u svim zemljama nekadašnjeg Sovjetskog Saveza kvalifikovani posmatrači izbora i to ne samo u Belorusiji već i u pedesetak zemalja Evrope, Afrike i Azije. Ali, kakve to veze ima sa njegovom nerazumljivom tvrdnjom da smo „svi zajedeno zaglavljeni u ovom kmetovskom ropstvu, u ovoj smrdljivoj kurdsko-cincarskoj kasabi u kojoj Vas može zgaziti svaki humanoidni beočug koji potvrđuje da smo potekli ne od Boga nego od majmuna?“\nNe bismo zloupotrebljavali bilo čiju tvrdnju da smo nastali od Boga ili majmuna. Sasvim je sigurno, ma koliko to nekome smetalo, da je neporeciva istina da su i Milanka i Dragomir danas iskreni prijatelji zemalja bivšeg SSSR, da su legitimni predstavnici i kao narodni poslanici i kao počasni konzuli Belorusije i Kazahstana, da na njihovim automobilima stoje diplomatske tablice.\nVerujemo u korektnost lista Danas koji redovno pratimo da će ove redove, koji ni na koji način ne štete novinama, objaviti i time svojim čitaocima omogućiti da sami prosude koliko Samardžić zapravo osporava vladu premijera Vučića koja u ovom trenutku jedina uspeva da Srbiju vrati u Evropu i čitav svet. Danasu zahvaljujemo na korektnoj saradnji i mogućnosti da svako iskaže svoje mišljenje. Ne razumemo jedino kako može čovek, koji nikada u životu svojim radom nije proizveo ni jedan jedini dinar, koji troši naše i pare svih srpskih obveznika da sa toliko mržnje govori o svom narodu koji ga hlebom hrani. Dovoljni su valjda komentari čitaoca sajta koji ga i kvalifikuju kao čoveka bez morala koji studentima prodaje maglu zarad sitniša koji dobija od već poznatih nevladinih organizacija. Kad Srbija i srpski narod nije po meri gospodina Samardžića, šta ga to sprečava da napusti zemlju i ode trbuhom za kruhom? Pa tamo ga sa nestrpljenjem očekuju studenti Sorbone, Kembridža, Oksforda, Jejla… Na kraju završavamo starom srpskom izrekom: „Ne pada sneg da pokrije breg već svaka zverka svoj trag da pokaže!“


Ostavka u Trampovom timu – BiGportal.ba\nOstavka u Trampovom timu\nPortparol pravnog tima američkog predsednika Donalda Trampa Mark Koralo podneo je ostavku na tu dužnost.\nU saopštenju poslatom elektronskom poštom, Koralo nije izneo detalje vezane za svoj odlazak, preneo je Rojters, navodeći da je njegova odluka usledila nakon izveštaja medija da će Trampov pravni tim biti reorganizovan.\nPravni tim američkog predsednika ispituje moguće sukobe interesa među članovima istražnog tima specijalnog savetnika Roberta Milera, koji se bavi istragom navodnog mešanja Rusije u predsedničke izbore u SAD prošle godine.\nPozivajući se na tri osobe upoznate s tim slučajem, AP je prenela da je to otkriveno u vreme kada će, kako se navodi, u okviru Milerove istrage izgleda biti ispitane neki poslovni porodični odnosi Trampove porodice.\nAdvokat Džej Sekulov, član predsednikovog pravnog tima, rekao je za AP da će advokati “dosledno ispitati pitanje sukoba (interesa)”.\nDve osobe upoznate s procesom navode da će ti napori uključiti ispitivanje političke pripadnosti Milerovih istražitelja i istorije njihovog prethodnog rada.\nTramp je javno izazivao Milera, a ranije ove nedelje je ocenio da će bivši direktor FBI preći liniju ukoliko bude istraživao njegove lične poslovne odnose.


Vesti online / Vesti / Svet / Tramp produžio sankcije Venecueli\n"Situacija u Venecueli i dalje predstavlja vanrednu pretnju nacionalnoj bezbednosti i spoljnoj politici Sjedinjenih Američkih Država. Iz tog razloga, smatram da je neophodno da se produži… vanredno stanje u vezi sa situacijom u Venecueli", navodi se u memorandumu koji je potpisao Tramp.\nOvim dokumentom produžava se dejstvo ukaza o uvođenju sankcija Venecueli, koji je doneo predsednik SAD Barak Obama 8. marta 2015. godine. Prema postojećoj proceduri, američki predsednik svake godine potpisuje dokument o produžetku sankcija.\nU Venecueli su 21. januara počeli masovni protesti protiv aktuelnog predsednika Venecuele Nikolasa Madura. Predsednik Parlamenta Venecuele Huan Gaido se 23. januara proglasio za privremenog šefa države. Sjedinjene Američke Države i niz drugih zemalja su priznale Gaida i zahtevaju od predsednika Venecuele Nikolasa Madura, kog ne smatraju legitimnim šefom države, da ne dozvoli nasilne akcije protiv opozicije.\nMaduro je Gaida nazvao "marionetom Sjedinjenih Američkih Država". Lidera Venecuele Nikolasa Madura kao legitimnog predsednika podržavaju Rusija, Kina i niz drugih zemalja.


Policija neće tolerisati oružje na Trampovom protestu\nTanjug 5. januara 2021. 10:30\nVAŠINGTON – Gradske vlasti u Vašingtonu upozorile su danas pristalice američkog predsednika Donalda Trampa, koje planiraju dolazak na protest kada sutra Kongres treba da potvrdi rezultate izbora i Trampov poraz na njima, da oružje ostave kod kuće.\nNajavljeno je da je za obezbeđivanje reda i mira na ulicama glavnog grada SAD zbog toga biti angažovano stotine pripadnika Nacionalne garde, iz straha od mogućih nereda.\n„Imamo informacije da su pojedinci nameravali da donesu vatreno oružje i to nećemo tolerisati“, kaže šef policije Vašingtona Robert Konti i dodaje da će svako ko to prekrši biti uhapšen, prenosi Rojters.\nU pripravnosti će biti i 300 vojnika ,pripadnika drugih federalnih službi,uključujući i tajnu službu, u slučaju da treba da pomognu vašingtonskoj policiji.\nHiljade Trampovih pristalica, među kojima su i ekstremno desničarske grupe, uvek nose oružje na protestima. Očekuje se da 6. januara dođu u Vašington i protestuju protiv ozvaničenja rezultata izbora u Kongresu, za koje Tramp tvrdi da su pokradeni, navodi agencija.\nŠpanija: 200 krivičnih slučajeva u domovima za negu


Kinezi stvarno "zagrizli" za Ikarbus - Bizlife.rs\nKinezi stvarno “zagrizli” za Ikarbus\n21:36 Beograd, 29/03/2017\nKineska kompanija Jinlong (Yinlong) nudi 10 miliona evra za otkup dugovanja Ikarbusa u zamenu za 51 odsto kapitala tog preduzeća, rekao je predsednik Kinesko-jugoistočne evropske poslovne asocijacija (CSEBA), Mario Rendulić.\nU otvaranje nove linije, kako kaže Rendulić, planira se ulaganje 30 miliona evra, a sam proces pregovaranja sa državom i bankama kojima Ikarbus duguje 14 miliona evra, trebalo bi da traje narednih šest meseci.\n“Trenutno je ponuda kineske strane da otkupi dugovanja Ikarbusa, a u zamenu bi želeli da dobiju 51 odsto kapitala ovog preduzeća”, kaže Rendulić.\nPlan je, kako je rekao, da se prozvodnja sa sadašnjih 50 autobusa poveća na 200 u jednoj godini, te da se ne menja broj radnika. “Želimo da iz Srbije izvozimo nove električne autobuse u istočnu i zapodnu Evropu”, istakao je.\nNamera je da se pored električnih autobusa u pogonu Ikarbusa proizvode i električna taksi vozila, mini autobusi i motori na struju.\nPrema njegovim rečima, kineski investitori su obišli i Sombor kako bi procenili da li je moguće revitalizovati propalu fabriku Zastava, koja je godinama predmet interesovanja različitih investitora, a gde je eventualno moguće organizovati deo proizvodnje autobusa.\n“U narednih 30 dana biće urađena procena i o mogućnostima da se u Ikarbusu poveća broj radnika, te koliko bi takvo povećanje koštalo kineskog ulagača”, rekli su iz kinesko-srpske asocijacije.\n“Kineski investitori traže presek stanja u Ikarbusu, te uvid u sva trenutna dugovanja i potraživanja”, kažu u Asocijaciji, navodeći da dogovori i ranije ugovoreni poslovi Ikarbusa neće trpeti, ukoliko dođe do preuzimanja od strane Jinlong kompanije.\nkina ikarbus Jinlong\nI akcionari će se izjasniti o koncesiji beogradskog aerodroma\nSamsung daje petogodišnju garanciju na odabrane televizore\nTrampove mere guraju franak u oblake?\nPrvi čovek svetske ekonomske sile progovorio o najvećim izazovima čovečanstva


POČETNAEkonomiPočela isplata socijalne i ekonomske podrške (SED) u septembru\n09 / 09 / 2021 Ekonomi, GENERAL, TURSKA, ŽIVOT\nsocijalna i ekonomska podrška počele su u septembru\nNaša ministarka porodice i socijalnih usluga Derya Yanık izjavila je da su mjesečne isplate socijalne i ekonomske podrške (SED) za djecu porodica u nevolji počele u septembru.\nNavodeći da imaju za cilj izdržavanje djece prvenstveno sa porodicama, ministar Yanık je napomenuo da je u prosjeku za svako dijete davano 1259 lira.\nMinistar Yanık izjavio je da je pomoć SED -a počela da se polaže na račune danas i da će biti završena do 15. septembra. Ministar Yanik je rekao:\n„Mi pridajemo važnost integritetu porodice za zdrav razvoj naše djece. Naš cilj je spriječiti našu djecu da odrastaju daleko od svojih obitelji zbog ekonomskih razloga i zadovoljiti njihove potrebe te osigurati da odrastaju zajedno sa svojim porodicama. U tom smjeru nudimo usluge socijalne i ekonomske podrške (SED) našim porodicama u potrebi. SED se redovno polaže na račune naših porodica svakog meseca. Za septembar ćemo uplatiti SED u iznosu od 170 miliona TL. ”\nIsplate za socijalnu i ekonomsku podršku prije Bayrama\nPočele su isplate svilene bube i mohera


4. aprila presuda za zločin koji je šokirao Srbiju | Radio Magnum 103 MHz\nHome / Zaječar info / 4. aprila presuda za zločin koji je šokirao Srbiju\n4. aprila presuda za zločin koji je šokirao Srbiju\nViše tužilaštvo u Zaječaru zatražilo je danas od suda da dvadesetosmogodišnjeg Vladicu Rajkovića iz Vratarnice osudi na maksimalnu kaznu zatvora od 40 godina zbog ubistva trogodišnje devojčice Anđeline Stefanović i još 15 godina zatvora jer ju je silovao.\nTužilac je tražio i da sud izrekne još 10 godina zatvora Vladici Rajkoviću za ubistvo Dragane Stanković koje je izvršio nekoliko godina ranije.\nPunomoćnik porodice Stefanović, advokat Maja Atanasković tražila je maksimalne kazne za Rajkovića – 40 godina za ubistvo Anđeline i 20 godina za silovanje.\nMeđutim, naše pravo ne poznaje „sabiranje kazni“, te je po našem zakonu moguće da sud izrekne jedinstvenu kaznu od ukupno 40 godina zatvora za sva krivična dela.\nObjavljivanje presude zakazano je za 4. april u 13 časova, saopštila je danas Fondacija Tijana Jurić najavljujući da će ovaj slučaj ispratiti do kraja, a da će zatim u javnost izaći sa zahtevom da se uvede kazna doživotnog zatvora.


Polaganje završnog ispita za polaznike funkcionalnog opismenjavanja - Crveni krst Crne Gore\nPolaganje završnog ispita za polaznike funkcionalnog opismenjavanja\nCrveni krst Crne Gore je, u saradnji sa Centrom za stručno obrazovanje i Ispitnim centrom Crne Gore, organizovao 9. marta polaganje završnog ispita iz funkcionalne pismenosti za 27 odraslih RAE populacije koji su nastanjeni u izbjegličkim kampovima Konik 1 i 2, na Vrelima Ribničkim.\nOva aktivnost realizovana je kroz projekat „Međusektorska inicijativa na prevenciji bolesti i posebno obrazovanje za raseljene Rome na Koniku“, koji je podržan od strane Evropske komisije i Danskog Crvenog krsta.\nPolaznici su prošli četvoromjesečnu obuku, nakon čega im je organizovan završni ispit iz jezika i matematike, a od 27 prisutnih, ispit je položilo 13 polaznika. Od 15 žena, 6 je položilo oba testa, a kada je muška grupa u pitanju, od 12 obučenih ispit je prošlo 7 polaznika.\nPolaznicima funkcionalanog opismenjavanja koji nijesu položili završni ispit, do kraja marta mjeseca biće organizovano polaganje popravnog ispita.\nKao nastavak aktivnosti, projektom je planiran i kurs za zanatske djelatnosti koji će biti organizovan svim polaznicima funkcionalnog opismenjavanja. Selekcija djelatnosti za koje su odrasli RAE populacije zainteresovani, napravljena je u saradnji sa Zavodom za zapošljavanje Crne Gore, a obuka će početi krajem marta mjeseca.


Cena maline - 110,9 dinara po kilogramu - Bizlife.rs\nNišta od sečenja prstiju – DOGOVOR PAO i pre početka štrajka\nInvesticija vredna 17 MIL. EUR: Zaječar dobija STADION po standardima FIFA\nŠta Mišković savetuje studente\n07:51 Beograd, 21/03/2019\nMaksimalna proizvodna cena malina u Moravičkom i Zlatiborskom okrugu, gde su prinosi između 12 i 15 tona po hektaru, iznosi 110,9 dinara po kilogramu, saopštila je Radna grupa zadužena za unapređenje proizvodnje maline, posle današnjeg sastanka u Čačku, prenosi Danas.\nKonstatovano je da se na prostorima poput Prijepolja i Brusa, gde ne postoje odgovarajući klimatski i drugi uslovi za uzgoj maline, postižu prinosi do osam tona po hektaru, zbog čega se proizvodna cena kreće do 139,3 dinara po kilogramu.\nRadna grupa je preporučila proizvođačima da nastave da rade na povećanju prinosa kroz doslednu primenu agrotehničkih mera i korišćenje kvalitetnih sadnica. U cilju daljeg sniženja proizvodne cene, Ministarstvo poljoprivrede će nastaviti da pruža podršku kroz povraćaj sredstava u iznosu od 50-65 odsto od uloženog novca u nabavku opreme, sadnica, sistema za navodnjavanje, protivgradnih mreža i drugih prihvatljivih oblika ulaganja.